|  |  |
| --- | --- |
| **Názov predmetu** | **Materiály** |
| **Kód predmetu** | S\_37\_MTE\_VIZ\_KOZ |
| **Časový rozsah výučby v jednotlivých ročníkoch** | 2/1/1/1 |
| **Kód a názov učebného / študijného odboru** | 6362 M kozmetička-vizážistka  6446 K kozmetik |
| **Vyučovací jazyk** | slovenský jazyk |

**Charakteristika predmetu**

Predmet materiály v  študijnom odbore 6362 M kozmetička-vizážistka a 6446 K kozmetik je štruktúrovaný do tematických celkov na témy a podtémy. Výučba tohto predmetu je orientovaná do všetkých ročníkov štvorročných študijných odborov v dotácii hodín: 2,1,1,1 týždenne.Vyučovací predmet dáva žiakom teoretické základy potrebné pre praktickú výučbu. Učivo súčasne využíva vedomosti získané v iných odborných predmetoch ako: kozmetika, dermatológia, technológia, zdravoveda, chémia. Žiaci v tomto predmete si v prvom ročníku osvoja základy chémie kozmetických výrobkov, oboznamujú sa so zdravotnou neškodnosťou kozmetických výrobkov, s povolenými a nepovolenými látkami v kozmetike, akým spôsobom prenikajú chemické látky do kože, s jednotlivými druhmi vonných a špecifických látok. Naučia sa účinky a význam liekov, spôsoby vnútornej a vonkajšej liečby, získajú poznatky o základných kozmetických surovinách. V ďalších ročníkoch sa žiaci oboznamujú vlastnosťami a účinkami biologicky aktívnych látok, ktoré sú v súčasnosti dôležitými zložkami kozmetických výrobkov a ich hlavnou úlohou je zabrániť predčasnému starnutiu pleti. Ďalej sa učia o výrobkoch na umývanie a čistenie pokožky, na vyhladenie pleti, na odstránenie lesku a drobných chýb pokožky, na prevoňanie tela a korekciu pachov, na líčenie a ochranu pred slnečným žiarením, na depiláciu a epiláciu, ošetrenie rúk a nechtov a ich využitím v kozmetickej praxi. Pri výbere učiva sme prihliadali na proporcionalitu a primeranosť učiva podľa schopností žiakov.

Metódy, formy a prostriedky vyučovania majú stimulovať rozvoj poznávacích schopností žiakov, podporovať ich cieľavedomosť, samostatnosť a tvorivosť. Uprednostňujeme také stratégie vyučovania, pri ktorých žiak ako aktívny subjekt v procese výučby má možnosť spolurozhodovať a spolupracovať, učiteľ zase má povinnosť motivovať, povzbudzovať a viesť žiaka k čo najlepším výkonom, podporovať jeho aktivity všeobecne, ale aj v oblasti zvýšeného záujmu v rámci odboru. Pri výučbe používame formu výkladu, riadeného rozhovoru, preferujeme prácu s počítačom a učebnicami.

Stimulovať poznávacie činnosti predpokladá uplatňovať vo vyučovaní prepojenie praktického a teoretického poznávania. Budeme rozvíjať a skvalitňovať kľúčové kompetencie tvorivo riešiť problémy a spôsobilosti využívať informačné technológie. Preto je dôležitou súčasťou teoretického poznávania a zároveň prostriedkom precvičovania, upevňovania, prehlbovania a systematizácie poznatkov aj riešenie kvantitatívnych a kvalitatívnych úloh.

Hodnotenie žiakov bude založené na kritériách hodnotenia v každom vzdelávacom výstupe. Klasifikácia bude vychádzať z pravidiel hodnotenia tohto školského vzdelávacieho programu.

Použijeme adekvátne metódy a prostriedky hodnotenia. Výučba bude prebiehať v bežnej triede.

**Ciele vyučovacieho predmetu**

**1. ročník**

**Kozmetické výrobky a lieky**

* Definovať pojem kozmetický výrobok
* Poznať obsah právnych predpisov pre kozmetické výrobky, ktoré platia v rámci EU
* Dať do protikladu liek a kozmetický výrobok
* Popísať základné formy liekov, možnosti, riziká a liečebný efekt vnútornej liečby

**Zdravotná neškodnosť kozmetiky**

* Vysvetliť význam bezpečnosti kozmetických prípr. pre spotrebiteľov
* Vyjadriť dobu použitenosti koz.výrobkov tromi spôsobmi
* Uviesť orgány poverené výkonom štátneho zdravotného dozoru nad kozmetikou

a povinnosti výrobcov

**Nepovolené a povolené látky v kozmetike**

* Ovládať zoznam dôležitých nepovolených a povolených látok ako zložiek kozmetických výrobkov
* Uviesť dôvody a príklady pre obmedzene povolené látky v kozmetike
* Vysvetliť význam uvádzať zložky kozmetických výrobkov na obale podľa medzinárodného názvoslovia INCI
* Vymenovať zdroje kozmetických látok podľa pôvodu
* Objasniť význam bezpečnosti kozmetických výrobkov pre spotrebiteľov
* Vyjadriť dobu použitenosti kozmetických výrobkov

**Prienik chemických látok do kože**

* Charakterizovať cesty vstupu kozmetických látok cez kožu
* Vysvetliť faktory, od ktorých závisí hĺbka prieniku kozmetických látok do kože
* Popísať vonkajšiu liečbu kožných chorôb a druhy vonkajších dermatologickýckých výrobkov

**Kozmetické suroviny**

* Vysvetliť vlastnosti vody a jej uplatnenie v kozmetike
* Uviesť príklady na parafinické uhľovodíkov
* Poznať zdroje a kozmeticky výhodné a nevýhodné vlastnosti parafinických uhľovodíkov
* Zhodnotiť význam silikónových olejov pre vlasovú a dekoratívnu koz.
* Klasifikovať lipidy
* Vedieť najvýznamnejšie rastlinné oleje pre kozmetické aplikácie
* Objasniť význam a uplatnenie rastlinných, živočíšnych a syntetických voskov v kozmetike
* Porovnať pozitívne a negatívne vlastnosti liehu z hľadiska kozmetiky
* Popísať hygienické požiadavky na vlastnosti a použitie farbív a pigmentov
* Charakterizovať pôsobenie konzervačných a antioxidačných látok

**Vonné látky**

* Poznať rozdelenie, charakteristiku, zloženie, vlastnosti, spôsoby izolácie

a použitie rastlinných vonných látok

* Zhodnotiť význam vonných látok zo živočíšnych zdrojov v kozmetike
* Definovať pojmy vôňa, akord, vonná kompozícia
* Objasniť výrobu vonných kompozíciina základe pyramídového systému
* Opísať základné druhy vonných výrobkov podľa koncentrácie vonnej kompozície

**Špecifické látky**

* Vymenovať druhy, vlastnosti, použitie a význam látok na mechanické odstránenie nežiadúcich materiálov z povrchu tela, zubov, nechtov
* Ovládať funkciu a vplyv antiperspiračných látok na potné póry a produkciu potu
* Opísať mechanizmus účinku bieliacich látok na pigmentové škvrny a pehy
* Popísať druhy, vlastnosti, zloženie depilačných látok a ich použitie na dočasné odstránenie chĺpkov z povrchu kože
* Vysvetliť rozdiely medzi dezodoračnými a antiperspiračnými látkami
* Objasniť význam nových druhov silikónových olejov vo vlasovej kozmetike
* Charakterizovať účinky látok proti lupinám
* Vysvetliť aplikáciu samoopaľovacích kozmetických výrobkov s obsahom DHA

**2. ročník**

**Biologicky aktívne látky**

* Ovládať rozdelenie biologicky aktívnych látok
* Vysvetliť rozdiel medzi samostatne a komplexne účinnými látkami
* Uviesť zdroje, účinky a vplyv vitamínov zo zdravotného a kozmetického hľadiska
* Objasniť pozitívne účinky, význam a kozmetické použitie niektorých tradičných a nových samostatne BAL na pokožku a celkový stav organizmu
* Vedieť prehľad najvýznamnejších biokomplexov pre kozmetické použite
* Poznať dôvody častejšieho využitia BAL z morských zdrojov ako zo suchozemských

**Tenzidy**

* Vysvetliť vlastnosti a funkciu tenzidov v kozmetických prípravkoch
* Diskutovať o význame použitia emulgátorov pri výrobe emulzií
* Definovať pojmy čistiace a peniace látky
* Ovládať kozmeticky výhodné a nevýhodné vlastnosti peniacich látok

**Zahusťujúce a gélotvorné látky**

* Popísať vlastnosti, význam a použitie prírodných a syntetických zahusťujúcich a gélotvorných látok v kozmetických výrobkoch

**3. ročník**

**Disperzné sústavy**

* Uviesť príklady pravých a koloidných roztokov, gélov a suspenzií v kozmetickej praxi
* Porovnať rozdiely medzi danými druhmi disperzných sústav
* Charakterizovať druhy emulzií
* Vymenovať použitie emulzií podľa typu pleti klienta
* Ovládať výhodné a nevýhodné vlastnosti aerosólových výrobkov
* Popísať zloženie aerosólov
* Vedieť základné bezpečnostné predpisy pri aplikácií aerosólov

**Druhy kozmetických výrobkov**

* Klasifikovať kozmetické výrobky podľa účelu použitia, najviac referovaným spotrebiteľmi,

predajcami a profesionálmi

* Uviesť ďalšie kritériá na kategorizáciu kozmetických výrobkov

**Kozmetické výrobky na umývanie a čistenie tela**

* Vymenovať suroviny potrebné pri výrobe mydiel
* Vysvetliť pojem zmydeľňovanie
* Popísať výrobu a druhy klasických mydiel
* Porovnať výhody a nevýhody klasických mydiel a syndetov
* Poznať základné zloženie, vlastnosti a použitie tekutých mydiel, hydrofilných olejov a kúpeľových prípravkov

**Kozmetické výrobky na umývanie a čistenie pleti**

* Vysvetliť význam povrchového čistenia pleti v domácom aj odbornom kozmetickom ošetrení
* Poznať zloženie a účinky pleťových mliek, čistiacich olejov a gélov, čistiacich mydiel a krémov
* Charakterizovať kozmetické výrobky na dočistenie a tonizáciu pleti
* Objasniť rozdiely medzi jednotlivými druhmi pleťových vôd
* Ovládať zloženie a účinky špeciálnych kozmetických výrobkov určených na čistenie očného okolia
* Popísať peelingové kozmetické výrobky

**Pleťové masky, zábaly, obklady**

* Definovať pojem pleťová maska
* Vedieť zloženie, účinky a klasifikáciu pleťových masiek podľa základu a vzhľadu, účinku

a chemického zloženia

* Objasniť využitie zábalov a obkladov v kozmetickej praxi

**Kozmetické výrobky na vyhladenie pokožky**

* Vysvetliť požadované vlastnosti pleťových krémov
* Vedieť zloženie a účinky pleťových krémov
* Vymenovať účinné látky v pleťových krémoch určených pre jednotlivé typy pleti

**4. ročník**

**Kozmetické výrobky na odstránenie lesku a drobných chýb pokožky**

* Charakterizovať druhy kozmetických výrobkov používaných na odstránenie lesku a drobných chýb pokožky
* Opísať požadované vlastnosti, zloženie, druhy pleťových púdrov

**Kozmetické výrobky na líčenie**

* Popísať zloženie, druhy, vlastnosti, použitie a význam výrobkov dekoratívnej kozmetiky
* Vymenovať druhy líčidiel na očné viečka ako očné tiene, očné linky a ceruzky na obočie
* Poznať zloženie riaseniek podľa ich účinku
* Zdôvodniť význam, zloženie a vlastnosti rúžov

**Kozmetické výrobky na prevoňanie tela a korekciu pachov**

* Analyzovať na základe získaných vedomostí využitie silíc v kozmetických výrobkoch
* Popísať prejavy alergickej reakcie
* Vysvetliť rozdiel medzi antiperspirantom a dezodorantom

**Kozmetické výrobky na ochranu pred slnečným žiarením**

* Uviesť pozitívne a negatívne účinky slnečného žiarenia na stav kože
* Objasniť reakciu pokožky na UV žiarenie u jednotlivých fototypov
* Vysvetliť nový spôsob označovania ochranných faktorov na opaľovacích výrobkoch v EU
* Klasifikovať druhy opaľovacích výrobkov podľa konzistencie
* Zdôvodniť význam ošetrenia kože po opaľovaní

**Kozmetické výrobky na depiláciu a epiláciu**

* Porovnať rozdiel medzi depiláciou a epiláciou
* Vymenovať výrobky na depiláciu a epiláciu, ich vlastnosti, formy a spôsoby aplikácie

**Kozmetické výrobky na ošetrenie rúk a nechtov**

* Poznať zloženie, druhy,vlastnosti, použitie a význam výrobkov na ošetrovanie rúk a nechtov
* Vysvetliť dôležitosť starostlivosti o nechty v praxi a v bežnom živote
* Uviesť zásady BOZP pri práci

**Prehľad výchovných a vzdelávacích stratégií**

Vo vyučovacom predmete chémia využívame pre utváranie a rozvíjanie nasledujúcich kľúčových kompetencií výchovné a vzdelávacie stratégie, ktoré žiakom umožňujú:

*Schopnosti riešiť problémy*

* rozpoznávať problémy v priebehu ich vzdelávania využívaním všetkých metód a prostriedkov, ktoré majú v danom okamihu k dispozícii (pozorovanie, demonštrovanie...)
* vyjadriť alebo jednoznačne formulovať problém, ktorý sa objaví pri ich vzdelávaní
* hľadať, navrhovať alebo používať ďalšie metódy, informácie alebo nástroje, ktoré by mohli prispieť k riešeniu daného problému, pokiaľ doteraz použité metódy, informácie a prostriedky neviedli k cieľu
* posudzovať riešenie daného problému z hľadiska jeho správnosti, jednoznačnosti alebo efektívnosti a na základe týchto hľadísk prípadne porovnávať aj rôzne riešenia daného problému
* korigovať nesprávne riešenia problému
* používať osvojené metódy riešenia problémov aj v iných oblastiach vzdelávania žiakov, pokiaľ sú dané metódy v týchto oblastiach aplikovateľné

*Spôsobilosti využívať informačné technológie*

* získavať informácie v priebehu ich odborného vzdelávania využívaním všetkých metód a prostriedkov, ktoré majú v danom okamihu k dispozícii
* zhromažďovať, triediť, posudzovať a využívať informácie, ktoré by mohli prispieť k riešeniu daného problému alebo si osvojiť nové poznatky

**Stratégia vyučovania**

|  |  |  |
| --- | --- | --- |
| **Názov tematického celku** | **Stratégia vyučovania** |  |
| **Metódy** | **Formy práce** |
| **1. ročník**  **Kozmetické výrobky a lieky**  **Zdravotná neškodnosť kozmetiky**  **Nepovolené a povolené látky pre kozmetiku**  **Prienik kozmetických látok do kože**  **Kozmetické suroviny**  **Biologicky aktívne látky** | Informačnoreceptívna – výklad  Reproduktívna – rozhovor  Heuristická – rozhovor, riešenie úloh  Expozičná – oboznámenie sa  s učivom  Fixačná – upevnenie vedomostí | Frontálna výučba  Frontálna  a individuálna práca žiakov  Skupinová práca žiakov  Práca s knihou  Práca s počítačom  Demonštrácia a pozorovanie |
| **2. ročník**  **Vonné látky**  **Špecifické látky**  **Tenzidy**  **Zahusťujúce a gélotvorné látky** | Informačnoreceptívna – výklad  Reproduktívna – rozhovor  Heuristická – rozhovor, riešenie úloh  Expozičná – oboznámenie sa  s učivom  Fixačná – upevnenie vedomostí | Frontálna výučba  Frontálna  a individuálna práca žiakov  Skupinová práca žiakov  Práca s knihou  Práca s počítačom  Demonštrácia a pozorovanie |
| **3. ročník**  **Disperzné sústavy**  **Druhy kozmetických výrobkov**  **Kozmetické výrobky na umývanie a čistenie tela**  **Kozmetické výrobky na umývanie a čistenie pleti**  **Pleťové masky, zábaly, obklady**  **Kozmetické výrobky na vyhladenie pokožky** | Informačnoreceptívna – výklad  Reproduktívna – rozhovor  Heuristická – rozhovor, riešenie úloh  Expozičná – oboznámenie sa  s učivom  Fixačná – upevnenie vedomostí | Frontálna výučba  Frontálna  a individuálna práca žiakov  Skupinová práca žiakov  Práca s knihou  Práca s počítačom  Demonštrácia a pozorovanie |
| **4. ročník**  **Kozmetické výrobky na odstránenie lesku a drobných chýb pokožky**  **Kozmetické výrobky na líčenie**  **Kozmetické výrobky na prevoňanie tela a korekciu pachov**  **Kozmetické výrobky na ochranu pred slnečným žiarením**  **Kozmetické výrobky na depiláciu a epiláciu**  **Kozmetické výrobky na ošetrenie rúk a nechtov** | Informačnoreceptívna – výklad  Reproduktívna – rozhovor  Heuristická – rozhovor, riešenie úloh  Expozičná – oboznámenie sa  s učivom  Fixačná – upevnenie vedomostí | Frontálna výučba  Frontálna  a individuálna práca žiakov  Skupinová práca žiakov  Práca s knihou  Práca s počítačom  Demonštrácia a pozorovanie |

**Učebné zdroje**

|  |  |  |  |  |
| --- | --- | --- | --- | --- |
| **Názov tematického celku** | **Odborná literatúra** | **Didaktická technika** | **Materiálne výučbové prostriedky** | **Ďalšie zdroje**  (internet, knižnica, ...) |
| **1. ročník**  **Kozmetické výrobky a lieky**  **Zdravotná neškodnosť kozmetiky**  **Nepovolené a povolené látky pre kozmetiku**  **Prienik kozmetických látok do kože**  **Kozmetické suroviny**  **Biologicky aktívne látky** | Hojerová J.,Škultétyová K.: Materiály pre 2. a 3. ročn. ŠO kozmetik, SPN, Bratislava 2007  Hojerová J., Boskovičová: Kozmetika, zdravie, krása, Metro Media Bratislava 2009  Feřteková V.: Kosmetika v teorii a praxi, Maxdorf Praha 2000  Krs V.: Materiály I. pro 1.a 2.roč.  oboru kosmetička, Informatorium  Praha 2001  Zmaturuj z chémie, PN Didaktis,  Bratislava 2004  Thurzová L.: Malý atlas liečivých  rastlín, Osveta Martin 1984 | Tabuľa  PC | Obrazový materiál  Obalové materiály  liekov  a kozmetických  výrobkov | Internet  Odborná  knižnica  Odborné časopisy |
| **2. ročník**  **Vonné látky**  **Špecifické látky**  **Tenzidy**  **Zahusťujúce a gélotvorné látky** | Hojerová J., Škultétyová K.:  Materiály pre 2. a 3. ročník  ŠO kozmetik, SPN Bratislava 2007  Hojerová J., Boskovičová E.:  Kozmetika, zdravie, krása,  Metro Media, Bratislava 2009  Remiášová O.: Materiály I  pre 1. roč. UO kaderník, EXPOL  PEDAGOGIKA, Bratislava 2007  Remiášová O.: Materiály III  pre 3. roč. UO kaderník, EXPOL  PEDAGOGIKA, Bratislava 2009  Feřteková V. a kol.: Kosmetika  v teorii a praxi, Maxdorf, Praha 2005 | Tabuľa  PC | Obrazový materiál  Obalové materiály  kozmetických  výrobkov | Internet  Odborná  knižnica  Odborné časopisy |
| **3. ročník**  **Disperzné sústavy**  **Druhy kozmetických výrobkov**  **Kozmetické výrobky na umývanie a čistenie tela**  **Kozmetické výrobky na umývanie a čistenie pleti**  **Pleťové masky, zábaly, obklady**  **Kozmetické výrobky na vyhladenie pokožky** | Hojerová J., Škultétyová K.:  Materiály pre 2. a 3. ročník  ŠO kozmetik, SPN Bratislava 2007  Hojerová J., Boskovičová E.:  Kozmetika, zdravie, krása,  Metro Media, Bratislava 2009  Remiášová O.: Materiály I  pre 1. roč. UO kaderník, EXPOL  PEDAGOGIKA, Bratislava 2007  [Benešová M., Satrapová](https://www.preskoly.sk/autor/marika-benesova-hana-satrapova/194/) H.: Zmaturuj z chémie, PN Didaktis,  Bratislava 2004 | Tabuľa  PC | Obrazový materiál  Obalové materiály  kozmetických  výrobkov | Internet  Odborná  knižnica  Odborné časopisy |
| **4. ročník**  **Kozmetické výrobky na odstránenie lesku a drobných chýb pokožky**  **Kozmetické výrobky na líčenie**  **Kozmetické výrobky na prevoňanie tela a korekciu pachov**  **Kozmetické výrobky na ochranu pred slnečným žiarením**  **Kozmetické výrobky na depiláciu a epiláciu**  **Kozmetické výrobky na ošetrenie rúk a nechtov** | Hojerová J., Škultétyová K.: Materiály pre 2. a 3. ročn. ŠO kozmetik, SPN, Bratislava 2007  Hojerová J., Boskovičová: Kozmetika, zdravie, krása, Metro Media Bratislava 2009  Feřteková V.: Kosmetika v teorii a praxi, Maxdorf Praha 2000  Krs V.: Materiály I. pro 1. a 2.roč.  oboru kosmetička, Informatorium  Praha 2001  Remiášová O.: Materiály III  pre 3. roč. UO kaderník, EXPOL  PEDAGOGIKA, Bratislava 2009 | Tabuľa  PC | Obrazový materiál  Obalové materiály  kozmetických  výrobkov | Internet  Odborná  knižnica  Odborné časopisy |