|  |  |
| --- | --- |
| **Názov predmetu** | **Kozmetika** |
| **Kód predmetu** | S\_35\_KZM\_VIZ |
| **Časový rozsah výučby** | 3/3/3/3 |
| **Kód a názov študijného odboru** | 6362 M kozmetička a vizážistka |
| **Vyučovací jazyk** | slovenský jazyk |

# Charakteristika učebného predmetu

Obsah učiva je rozdelený do dvoch blokov: časť kozmetika, časť dermatológia. Výučba blokov kozmetika a dermatológia prebieha súbežne v dotácii 1+2 vyučovacie hodiny. Obsah učiva je štrukturovaný do tematických celkov (téma a podtémy).

V časti **kozmetika** sa žiačky oboznámia s normami a predpismi požadovanými pre výkon povolania a pre účelné a hygienicky bezpečné vybavenie pracoviska. Osvoja si postup a metódy práce pri úprave rias a obočia, pri odfarbovaní chĺpkov a odstraňovaní ochlpenia. Získajú poznatky o základných kozmetických úkonoch. Oboznámia sa s odborným posúdením pleti, povrchovým a hĺbkovým čistením pleti, s použitím jednotlivých foriem naparovania podľa typu pleti. Žiačky sa naučia aplikovať masky a zábaly na pleť. Obsahom učiva vyšších ročníkov sú masáže tváre, krku a dekoltu, špeciálne masáže, celková starostlivosť o ruky, telo a nechtová modeláž. Žiačky sa naučia zostavovať programy na individuálne ošetrenie jednotlivých typov pleti a tela a využívať prístrojovú techniku a kozmetické materiály na úrovni doby. Zamerajú sa na individuálnu poradenskú službu pre ošetrenie doma a propagáciu kozmetických služieb. Dôležité je využívanie poznatkov získaných v predmetoch materiály, zdravoveda, prístroje a zariadenia a najmä praktická príprava, kde si môžu žiačky jednotlivé programy a techniky osvojiť a upevniť pre potreby konkrétnych praktických činností.

Časť **dermatológia** dáva žiačkam teoretické základy pre praktickú výučbu a upevňuje ich schopnosti samostatne a rýchlo sa rozhodnúť v rôznych praktických situáciách. Žiačky sa naučia anatómiu a fyziológiu kože, vnútorné a vonkajšie vplyvy, ktoré ovplyvňujú stav kože, učia sa popísať vzhľad kože a rozlíšiť základné chyby pokožky. Účelom výuky je zoznámiť žiačky s kožou a jej vlastnosťami tak, aby bez rizika mohli začať s praktickou výučbou. Získajú vedomosti o príčinách, príznakoch, prejavoch a spôsobe liečby kožných chorôb, s ktorými sa môžu najčastejšie stretnúť pri vykonávaní kozmetickej praxe a osvoja si vhodný spôsob kozmetického ošetrenia. Súčasťou učiva sú poznatky o rizikách a vedľajších účinkoch látok, ktoré budú pri práci používať. Naučia sa moderné ošetrovacie metódy, získajú potrebné teoretické anatomické a fyziologické poznatky. Osvoja si základy liečby klasickej a alternatívnej a naučia sa najmodernejšie postupy, napr. liečbu ovocnými kyselinami.

Metódy, formy a prostriedky vyučovania kozmetiky majú stimulovať rozvoj poznávacích schopností žiačok, podporovať ich cieľavedomosť, samostatnosť a tvorivosť. Uprednostňujeme také stratégie vyučovania, pri ktorých žiačky majú možnosť spolurozhodovať a spolupracovať, učiteľ zase má povinnosť motivovať, povzbudzovať a viesť žiačky k čo najlepším výkonom. Výchovné a vzdelávacie stratégie napomôžu rozvoju a upevňovaniu kľúčových kompetencií žiačok. V tomto predmete budeme rozvíjať a skvalitňovať kľúčové kompetencie tvorivo riešiť problémy a spôsobilosti, využívať informačné technológie. Dôležitou súčasťou teoretického poznávania bude riešenie úloh komplexného charakteru, ktoré umožňujú spájať a využívať poznatky z viacerých častí učiva v rámci medzipredmetových vzťahov.

Pri hodnotení žiačok sa použijú adekvátne metódy a prostriedky hodnotenia.

Výučba bude prebiehať v bežnej triede.

# Ciele učebného predmetu

Cieľom vyučovacieho predmetu je získať poznatky o vykonávaní kvalifikovanej kozmetickej starostlivosti a o niektorých najčastejšie sa vyskytujúcich kožných ochoreniach, formovať logické myslenie a rozvíjať vedomosti, zručnosti a kľúčové kompetencie využiteľné aj v ďalšom vzdelávaní, v praktickej príprave a občianskom živote. Predmet má dať žiačkam požadovanú teoretickú prípravu na úrovni doby pre dokonalé zvládnutie následných odborných zručností pri dodržiavaní požadovanej kvality služieb a hygienicky bezpečnej a dokonalej práce kozmetičky.

# Prehľad výchovných a vzdelávacích stratégií

**Prehľad výchovných a vzdelávacích stratégií**

Vo vyučovacom predmete kozmetika využívame pre utváranie a rozvíjanie nasledujúcich kľúčových kompetencií výchovné a vzdelávacie stratégie, ktoré žiakom umožňujú:

*Schopnosti riešiť problémy*

* rozpoznávať problémy v priebehu ich vzdelávania využívaním všetkých metód a prostriedkov, ktoré majú v danom okamihu k dispozícii (pozorovanie, experimentovanie, grafické prostriedky a pod.),
* vyjadriť alebo jednoznačne formulovať problém, ktorý sa objaví pri ich vzdelávaní,
* hľadať, navrhovať alebo používať ďalšie metódy, informácie alebo nástroje, ktoré by mohli prispieť k riešeniu daného problému, pokiaľ doteraz používané metódy, informácie a prostriedky neviedli k cieľu,
* posudzovať riešenie daného problému z hľadiska jeho správnosti, jednoznačnosti alebo efektívnosti a na základe týchto hľadísk prípadne porovnávať aj rôzne riešenia daného problému,
* korigovať nesprávne riešenia problému,
* používať osvojené metódy riešenia problémov aj v iných oblastiach vzdelávania žiakov, pokiaľ sú dané metódy v týchto oblastiach aplikovateľné.

*Spôsobilosti využívať informačné technológie*

* získavať informácie v priebehu ich odborného vzdelávania využívaním všetkých metód a prostriedkov, ktoré majú v danom okamihu k dispozícii,
* zhromažďovať, triediť, posudzovať a využívať informácie, ktoré by mohli prispieť k riešeniu daného problému alebo osvojiť si nové poznatky.

# Vzdelávacie výstupy

## prvý ročník

**Časť kozmetika**

**Charakteristika a význam kozmetiky**

* uviesť náplň a poslanie kozmetiky
* charakterizovať smery kozmetiky a kozmetológie
* popísať hygienické návyky a kozmetické postupy používané v jednotlivých obdobiach
* opísať históriu kozmetiky na území Slovenska

**Pracovisko kozmetiky**

* popísať základné priestorové členenie pracoviska
* opísať vybavenie pracoviska
* objasniť nutnosť vytvorenia správnych mikroklimatických podmienok na pracovisku
* poznať hygienické normy a predpisy pre výkon povolania kozmetičky
* vedieť základné bezpečnostné predpisy
* uviesť dôležité časti zo zbierky zákonov SR
* popísať pravidlá protipožiarnej ochrany
* poznať význam osobnej hygieny a úpravy zovňajška kozmetičky
* vysvetliť zásady správneho životného štýlu
* vysvetliť hygienu pri práci v kozmetickej prevádzke
* poznať význam pojmov dezinfekcia a sterilizácia

**Farbenie rias a obočia a iné formy úpravy**

* popísať správny technologický postup pri farbení a úprave rias a obočia
* uviesť prípravky a pomôcky potrebné k úprave rias a obočia
* vedieť správne zvoliť vhodnosť úpravy vzhľadom k typu tváre

a očiam klientky

* vysvetliť hygienu pri farbení rias a obočia
* zvládnuť základné bezpečnostné predpisy
* popísať technologický postup pri lepení rias a pri trvalej na riasy
* uviesť prípravky a pomôcky potrebné pri lepení rias a pri trvalej na riasy

**Odfarbovanie chĺpkov a odstraňovanie ochlpenia**

* popísať technologický postup pri odfarbovaní chĺpkov a odstraňovaní ochlpenia
* vysvetliť kontraindikácie depilácie
* osvojiť si zásady ošetrovania pokožky po depilácii
* uviesť prípravky a pomôcky potrebné na odfarbovanie chĺpkov a odstraňovanie ochlpenia
* zvládnuť základné hygienické normy a predpisy pri depilácii

**Kozmetické úkony a ich rozdelenie**

* uviesť a charakterizovať základné kozmetické postupy
* uviesť prídavné kozmetické postupy

**Posúdenie pleti**

* určiť typ pleti podľa premastenia
* charakterizovať normolipickú, hypolipickú, seboroickú a dyseboroickú pleť
* poznať testy premastenia pleti
* utvoriť základnú diagnostika pleti podľa napätia
* poznať a vysvetliť pojmy tonus a turgor
* popísať testy na určenie tonusu a turgoru
* utvoriť základnú diagnostiku pleti podľa farby a reaktivity
* rozlíšiť tri skupiny pleti podľa fotoreaktivity
* utvoriť základnú diagnostiku pleti podľa ďalších kritérií - vrásky, tvar tváre, genotyp
* vedieť rozlíšiť odchýlky od normy vyskytujúce sa na pleti
* urobiť záznam o ošetrení pleti

**Starostlivosť o ruky**

* popísať technologický postup a účinky manikúry
* uviesť kozmetické prípravky a pomôcky na manikúru
* ovládať postup pri masáži rúk
* zdôvodniť význam masáže rúk
* vedieť účinky, zloženie a význam zábalov, obkladov a masiek
* rozdeliť masky podľa základu a účinku
* zvoliť správny výber prípravkov s ohľadom na typ pleti
* popísať technologický postup pri aplikácii pleťových masiek, zábalov a obkladov
* vysvetliť všeobecné zásady hygieny rúk
* popísať zásady bezpečnej práce

**Pleťové masky, zábaly a zlupovacie kúry**

* rozdeliť masky podľa základu a účinku
* uviesť prípravky a pomôcky
* zvoliť správny výber prípravkov so zreteľom na typ pleti
* popísať postup pri aplikácii pleťových masiek
* navrhnúť metódy peelingu
* osvojiť si základné pravidlá hygieny a bezpečnosti pri práci

**Časť dermatológia**

**Dermatológia**

* definovať predmet dermatológia
* uviesť významných predstaviteľov dermatológie
* označiť spoločné a rozdielne vlastnosti medzi dermatológiou a kozmetikou

**Vzhľad kože**

* popísať povrch kože a jej hrúbku na rôznych častiach tela
* vedieť príčiny zmien farby kože
* uviesť rozdiely medzi tonusom a turgorom
* vedieť miestny popis kože
* objasniť príčiny starnutia kože
* uviesť znaky starnutia kože a prídavných orgánov kože

**Anatómia kože**

* opísať stavbu kože
* popísať vlastnosti a štruktúru jednotlivých vrstiev pokožky
* vysvetliť anatómiu a funkciu zamše
* používať pojmy tonus a turgor kože
* opísať podkožné väzivo a jeho funkciu
* poznať význam kožného tuku pri výžive človeka
* opísať kyslý ochranný plášť kože
* opísať funkciu a význam ciev a nervov v koži
* ovládať anatómiu a typy vlasov
* vysvetliť funkciu a význam vlasov pre človeka
* vymenovať faktory vplývajúce na kvalitu a rast vlasov
* vysvetliť šedivenie vlasov
* popísať anatómiu, funkciu a reguláciu činnosti mazových a potných žliaz
* uviesť druhy potných žliaz
* popísať anatómiu nechtu a rastový cyklus nechtu

**Fyziológia kože**

* vymenovať všetky funkcie kože
* objasniť, ako sa chráni koža proti mechanickým, chemickým a radiačným vplyvom
* vysvetliť spôsoby ochrany kože proti teplu a chladu
* uviesť význam prekrvenia, potu, mazu, tukového vankúša, keratínu a ochlpenia pri termoregulácii
* opísať kožu ako orgán hmatu
* používať pojmy voľné nervové zakončenia a kožné receptory
* vysvetliť význam potu, mazu, keratínu a melanínu pri sekrécii
* opísať zásobnú funkciu kože
* vedieť aké bariéry kladie koža proti prieniku niektorých látok
* vedieť spôsoby vstrebávania látok do kože a jej dýchanie
* vysvetliť význam vstrebávania látok

**Vonkajšie vplyvy pôsobiace na stav kože**

* popísať reakciu kože na celý rad mechanických faktorov
* poznať klasifikáciu, prejavy, príčiny a liečbu poškodenia kože termickými vplyvmi
* ovládať zásady prvej pomoci pri prehriatí, obarení, popálení, podchladení a omrzlinách
* opísať prejavy reakcie kože na rôzne chemické faktory prostredia
* ovládať zásady prvej pomoci pri poleptaní kyselinami a zásadami
* vedieť prejavy a liečbu poškodenej kože žiarením a klimatickými vplyvmi
* poznať zásady bezpečného pobytu pri umelých zdrojoch UV žiarenia a opaľovaní
* vysvetliť pôsobenie rôznych mikroorganizmov na kožu a spôsoby ochrany kože
* uviesť príklady škodlivých civilizačných faktorov
* poznať spôsoby prevencie proti vonkajším vplyvom

**Vnútorné vplyvy pôsobiace na stav kože**

* popísať inerváciu kože senzitívnymi a vegetatívnymi nervami
* uviesť prejavy porúch vnímania kože a vegetatívnych nervov
* vedieť stručný prehľad endokrinných žliaz
* uviesť prejavy porúch endokrinnej sústavy a zmeny na koži, vlasoch a nechtoch spôsobených nedostatkom alebo nadbytkom hormónov
* vysvetliť vplyv tráviacej sústavy a jej žliaz na stav kože
* opísať poruchy žalúdka, tenkého a hrubého čreva, pečene a pankreasu
* vysvetliť prejavy a príčiny chorôb srdca, tepien a žíl na stav kože
* charakterizovať zmeny na koži spôsobené nedostatočnou činnosťou pľúc a obličiek

**Základné pravidlá kozmetickej starostlivosti**

* vysvetliť význam vodoliečby pre zdravie a kozmetiku
* poznať zásady osobnej a intímnej hygieny kozmetičky
* vedieť, ako sa starať o hygienu a čistotu jednotlivých častí tela
* roztriediť kozmetické prípravky na čistenie a umývanie tela
* ovládať rozsah bežnej kozmetickej starostlivosti a postup kozmetického ošetrenia
* popísať základné pravidlá bezpečnosti pri práci v kozmetickej prevádzke

**Príčiny kožných chorôb**

* popísať vonkajšie príčiny kožných chorôb
* popísať vnútorné príčiny kožných chorôb
* charakterizovať iné príčiny kožných chorôb
* definovať imunitný systém a alergiu

## druhý ročník

**Časť kozmetika**

**Odborné kozmetické ošetrenie pleti**

* uviesť druhy čistiacich prípravkov
* vysvetliť vhodnosť ich aplikácie podľa typu pleti
* popísať technologický postup pri povrchovom čistení pleti
* objasniť význam povrchového čistenia pleti
* vysvetliť hygienické zásady pri povrchovom čistení pleti
* definovať naparovanie pleti
* popísať technologické postupy pri jednotlivých formách naparovania
* uviesť prípravky, prístroje a pomôcky pri naparovaní
* zdôvodniť vhodnosť aplikácie jednotlivých foriem naparovania podľa typu pleti
* vysvetliť význam naparovania
* vysvetliť hygienu pri naparovaní
* zvládnuť základné bezpečnostné pravidlá
* popísať technologický postup pri hĺbkovom čistení pleti
* objasniť význam hĺbkového čistenia
* uviesť pomôcky a materiál na hĺbkové čistenie pleti
* osvojiť si základné pravidlá hygieny a BOZP
* vysvetliť dôležitosť ich dodržiavania

**Ošetrenie jednotlivých typov pleti**

* charakterizovať vzhľad jednotlivých typov pleti
* ovládať technologický postup ošetrenia jednotlivých typov pleti v kozmetickej prevádzke, a to: normálnej, mastnej, suchej, citlivej, kuperóznej a stárnucej pleti so zreteľom na vek klientky
* využiť získané vedomosti o jednotlivých typoch pleti pre správnu voľbu technologických postupov, kozmetických materiálov a kozmetických prípravkov
* vedieť poskytnúť poradenskú službu pre domáce ošetrenie jednotlivých typov pleti
* objasniť dôležitosť propagácie kozmetických služieb
* vysvetliť dôležitosť dodržiavania hygieny a bezpečnosti pri kozmetických úkonoch

**Klasická kozmetická masáž tváre, krku a dekoltu**

* vysvetliť význam a účinky kozmetickej masáže
* uviesť prípady, kedy sa nesmie vykonávať kozmetická masáž
* popísať hlavné skupiny svalov, na ktoré pôsobíme pri kozmetickej masáži
* popísať aktívne a pasívne ťahy a dodržiavať ich plynulé spájanie
* vymenovať fázy kozmetickej masáže, vysvetliť ich fyziologický účinok
* opísať gradačnú krivku masáže
* uviesť druhy masážnych prípravkov
* vysvetliť vhodnosť aplikácie masážnych prípravkov podľa typu pleti
* popísať technologický postup jednotlivých fáz klasickej kozmetickej masáže tváre:
* popísať technologický postup pri nanášaní, hladení
* ovládať technologický postup krúživej masáže a bodového trenia
* vedieť technologický postup hnetenia, trenia a vlnenia
* vysvetliť technologický postup pri vykonávaní poštipov, poklepov a vibrácie
* rozlíšiť neozvučené a ozvučené poklepy, hlbokú a povrchovú vibráciu
* ovládať techniku záverečného ukľudnenia tváre
* poznať význam pojmu akupresúra
* popísať vyhľadávanie akupresúrnych bodov
* znázorniť akupresúrne body na schéme
* popísať technologický postup jednotlivých fáz klasickej kozmetickej masáže dekoltu:
* ovládať technologický postup hladenia, trenia, vlnenia
* popísať techniku poštipov, ozvučených poklepov, povrchovej vibrácie
* ovládať techniku záverečného ukľudnenia dekoltu
* sformulovať zásady hygieny masáže
* poznať individuálny prístup pri vykonávaní masáže so zreteľom na stav pleti a zdravotný stav klienta
* vedieť využiť teoretické vedomosti v kozmetickej praxi

**Časť dermatológia**

**Patogenetický podklad symptómov kožných chorôb**

* vedieť rozdiely medzi hypertrofiou, hyperpláziou a atrofiou
* popísať príklady, príčiny a prognózu týchto symptómov
* charakterizovať príčiny a mechanizmus zápalovej reakcie organizmu
* objasniť jednotlivé zložky a príznaky zápalu
* vysvetliť konkrétne príznaky nádorového bujnenia
* roztriediť novotvary
* vedieť rozdiely medzi benígnym a malígnym nádorom
* poznať typy malígnych nádorov

**Prejavy kožných chorôb**

* ovládať prejavy kožných chorôb znepríjemňujúcich život klienta
* vedieť ako liečiť tieto subjektívne prejavy kože
* popísať základné vyšetrovacie metódy v dermatológii
* popísať tzv. kožnú abecedu, potrebnú pri diagnostike kožných chorôb
* vedieť aké kozmeticky závažné stavy a plošné zmeny zanechávajú kožné ochorenia
* rozlíšiť kožné prejavy podľa veľkosti, tvaru, povrchu, ohraničenia, farby, konzistencie a okolia
* objasniť pojem lokalizácia
* ovládať lokalizáciu prejavov kožných chorôb podľa uloženia na tele z kozmetického hľadiska

**Liečba kožných chorôb**

* ovládať možnosti, riziká a liečebný efekt vnútornej liečby
* popísať základné formy liekov
* poznať mechanizmus účinku, liečebné formy a názvy prípravkov hlavných skupín liekov
* definovať pojmy imunitná odpoveď, hyposenzibilizácia a desenzibilizácia
* vysvetliť liečebný aj diagnostický význam diét
* popísať základné diéty vhodné pre dospelých
* ovládať princípy liečby kožných chorôb - balneoterapiu, klimatoterapiu, talasoterapiu a speleoterapiu
* opísať drobné chirurgické zákroky a používané dermatochirurgické nástroje
* popísať dermabráziu, liposukciu, lipoimplantáciu, autotransplantáciu
* charakterizovať druhy vykonávaných plastických operácií, ich kozmetický efekt aj možné riziká
* poznať metódy fyzikálnej liečby
* charakterizovať prírodné a umelé zdroje UV žiarenia
* vysvetliť zásady BOZP pri práci v kozmetike
* vedieť indikácie a kontraindikácie liečby kožných chorôb UV, IR, RTG žiarením
* uviesť spôsoby využitia laseru v kozmetickom ošetrení pleti
* vysvetliť komplikácie liečby laserom a BOZP
* definovať kauterizáciu, elektrokoaguláciu a epiláciu
* oboznámiť sa s aplikáciou a prácou pomocou nízkych teplôt
* rozdeliť kryoterapiu na kryostimuláciu, kryodesquamáciu, kryodeštrukciu
* popísať základné druhy dermatologických vonkajších prípravkov ako púdre, roztoky, suspenzie, emulzie, krémy, gély, masti, vosky a pasty

**Kožné choroby mazových žliaz**

* rozlíšiť jednotlivé typy akné, ich prejavy na koži a metódy liečby
* zdôvodniť význam spolupráce kozmetičky a dermatológa
* porovnať rozdiely v prejavoch na koži tváre medzi ružienkou a akné
* popísať vhodné spôsoby ošetrenia pleti s teleangiektáziami
* uviesť klasifikáciu dermatitis rosaceiformis
* vysvetliť príčiny, prejavy a liečbu dermatitis rosaceiformis perioralis

**Parazitné kožné choroby**

* charakterizovať parazity
* poznať predilekčné miesta a spôsoby prenosu parazitných ochorení
* popísať reakciu kože na pôsobenie rôznych druhov parazitov
* zdôvodniť význam osobnej hygieny a hygieny prostredia
* navrhnúť účinné spôsoby liečby
* vedieť uplatniť vedomosti o parazitoch v kozmetickej praxi

**Poruchy pigmentácie**

* objasniť príčiny vzniku hyperpigmentácií, hypopigmentácií a depigmentácií na koži
* poznať klinický obraz a liečbu uvedených porúch

**Choroby potných žliaz**

* ovládať príčiny, prejavy a liečbu porúch potenia

**Choroby vlasov a ochlpenia kože**

* vedieť klasifikáciu, príčiny, prejavy a liečbu chorôb vlasov a ochlpenia tela
* poznať klinický obraz a liečbu alopécií- areata, arteficialis, totalis
* vysvetliť pojmy hirsutizmus a hypertrichóza
* ovládať prehľad kožných chorôb s kozmetickými defektmi, ich prejavy, predilekčné miesta a spôsoby liečby

## tretí ročník

**Časť kozmetika**

**Špeciálne masáže**

* vysvetliť význam, účinky a kontraindikácie špeciálnych masáží
* uviesť druhy masážnych prípravkov pri jednotlivých špeciálnych masážach
* vysvetliť vhodnosť aplikácie prípravkov podľa typu pleti
* popísať technologický postup pri jednotlivých špeciálnych masážach
* používať pojem akupresúra
* znázorniť akupresúrne body
* osvojiť si základné pravidlá hygieny a BOZP pri špeciálnych masážach a prístrojovej technike

**Starostlivosť o telo**

* objasniť spôsoby a metódy práce pri odbúravaní tukov, upevňovaní svalstva a odstraňovaní celulitídy
* uviesť pomôcky, prípravky, prístroje a zariadenia pri odbúravaní tukov, upevňovaní svalstva a odstraňovaní celulitídy
* zvládnuť základné hygienické predpisy

**Nechtová modeláž**

* uviesť pomôcky, prípravky, nástroje a prístroje na nechtovú modeláž
* popísať technologický postup nechtovej modeláže rôznymi materiálmi
* uviesť pomôcky, prípravky, nástroje a prístroje na zdobenie nechtov
* popísať technologický postup zdobenia nechtov
* osvojiť si základné pravidlá hygieny a BOZP

**Novinky v odbore**

* poznať aktuality v odbore
* orientovať sa v nových trendoch v odbore

**Časť dermatológia**

**Kožné choroby vyvolané kokmi**

* popísať tvar kokov
* roztriediť koky podľa usporiadania
* vysvetliť infekciozitu streptokokov a stafylokokov
* vysvetliť vznik, prejavy a lokalizáciu kožných chorôb vyvolaných kokmi
* zhodnotiť význam vonkajšej a vnútornej antibiotickej liečby
* popísať zásady prevencie

**Kožné choroby vyvolané bacilmi**

* porovnať tvar kokov a bacilov
* objasniť infekciozitu bacilov
* vysvetliť pojem zoonóza
* popísať vznik, prejavy a lokalizáciu kožných chorôb vyvolaných bacilmi
* rozlíšiť najčastejšie formy kožnej TBC
* analyzovať vhodné metódy liečby
* poznať spôsoby prevencie

**Kožné choroby vyvolané vírusmi**

* charakterizovať vírusy
* vysvetliť choroboplodné pôsobenie vírusov
* vysvetliť vznik, popísať klinický obraz, lokalizáciu a liečbu chorôb vyvolaných vírusmi
* zhodnotiť význam prevencie

**Kožné choroby vyvolané hubami**

* charakterizovať mikroskopické huby z hľadiska stavby a spôsobu života
* uviesť vyšetrovacie a diagnostické metódy mykóz
* poznať spôsoby infikovania kože mikroskopickými hubami
* klasifikovať dermatomykózy
* popísať klinický obraz, lokalizáciu a liečbu chorôb vyvolaných hubami
* ovládať hygienicko-epidemiologické formy prevencie mykóz

**Kožné choroby z precitlivenosti**

* definovať imunológiu
* ovládať význam imunitného systému a lymfoidných orgánov
* rozlišovať celulárnu a humorálnu imunitu
* klasifikovať imunoglobulíny do tried
* vysvetliť príčiny vzniku alergických reakcií
* roztriediť alergény
* popísať klinické prejavy a typy alergických reakcií
* vysvetliť príčiny vzniku a prejavy žihľavky
* rozlíšiť najčastejšie formy žihľavky a urtík
* navrhnúť účinné spôsoby liečby
* poznať príčiny vzniku, rozdelenie, vyšetrovacie metódy a klinický obraz ekzémov a atopie
* zhodnotiť význam prevencie
* analyzovať vhodné metódy liečby
* objasniť príčiny vzniku liekových exantémov
* poznať kožné prejavy nežiaducich účinkov liekov napodobujúcich kožné ochorenia (akné a pod.)

**Kožné choroby z povolania**

* ovládať rozdiely medzi chorobami z povolania, pracovnými úrazmi a pracovnými stigmami
* vysvetliť dôležitosť vytvárania zdravého a neškodného pracovného prostredia
* porovnať kontaktný iritačný a alergický ekzém súvisiaci s profesiou kozmetička-vizážistka
* sformulovať zásady prevencie

**Choroby z cievnych porúch**

* ovládať príčiny, prejavy, liečbu a prevenciu kožných chorôb z porúch tepien a žíl
* objasniť pojem teleangiektázie
* poznať príčiny, prejavy, liečbu a prevenciu kožných chorôb z porúch žíl v odbore kozmetička-vizážistka
* poznať spôsoby prevencie

## štvrtý ročník

**Časť kozmetika**

**Zostavovanie programov na ošetrenie tváre**

* vedieť zostaviť programy na individuálne ošetrenie jednotlivých typov pleti
* využiť získané odborné vedomosti pre správnu voľbu technologických postupov, kozmetických materiálov, prípravkov a prístrojovej techniky so zreteľom na typ pleti a vek klienta
* vysvetliť dôležitosť dodržiavania hygieny a BOZP
* vedieť poskytnúť individuálnu poradenskú službu v oblasti domáceho ošetrenia pleti

**Zostavovanie programov na ošetrenie tela**

* vedieť zostaviť programy na individuálne ošetrenie tela s využitím vhodných pomôcok, materiálov, prípravkov a prístrojovej techniky
* vedieť poskytnúť poradenskú službu v oblasti komplexného ošetrenia tela

**Komplexná starostlivosť o ruky**

* zostaviť postup komplexnej starostlivosti o ruky
* zdôvodniť vhodnosť aplikácie technologických postupov, pomôcok a prípravkov na ošetrenie rúk
* osvojiť si nové trendy úpravy nechtov
* vedieť poskytnúť poradenskú službu v oblasti domáceho ošetrenia rúk

**Časť dermatológia**

**Névy**

* definovať névus
* objasniť príčiny vzniku név
* klasifikovať névy
* popísať klinický obraz a spôsoby liečby név a zásady prevencie

**Kožné nádory**

* vysvetliť konkrétne príznaky nádorového bujnenia
* roztriediť novotvary
* poznať význam pojmu prekanceróza
* klasifikovať prekancerózy
* vedieť rozdiely medzi benígnym a malígnym nádorom
* vysvetliť klinický obraz, prognózu, prevenciu a liečbu nádorov kože

**Choroby zo špecifických príčin**

* vysvetliť príčiny, prejavy, lokalizáciu a liečbu chorôb zo špecifických príčin
* zdôrazniť význam životosprávy pre psoriatikov

**Pohlavné choroby a ich prejavy na koži**

* vysvetliť klinický obraz, prevenciu, liečbu a evidenciu chorých na pohlavné choroby
* vedieť ako bojovať proti pohlavne prenosným chorobám

**Kožné choroby lokalizované na tvári**

* porovnať rozdiely v prejavoch na koži tváre medzi ružienkou, akné a dermatitis rosaceiformis
* zopakovať príčiny, liečbu a vhodné spôsoby ošetrenia kožných chorôb mazových žliaz
* zhodnotiť infekciozitu mikroorganizmov
* rozlíšiť vznik, klinický obraz, lokalizáciu a liečbu infekčných kožných ochorení
* poznať spôsoby prevencie
* porovnať choroby z povolania, pracovné úrazy a pracovné stigmy
* zopakovať príčiny, prejavy, liečbu a prevenciu kožných chorôb z porúch tepien a žíl
* vyhodnotiť reakciu kože na pôsobenie rôznych druhov parazitov
* zdôvodniť význam prevencie
* navrhnúť účinné spôsoby liečby

**Kožné choroby s kozmetickými defektmi**

* zopakovať kožné choroby s kozmetickými defektmi, ich prejavy, predilekčné miesta a spôsoby liečby

**Kozmetická starostlivosť o kožu**

* vedieť miestny popis kože
* uviesť príčiny a znaky starnutia kože
* popísať vlastnosti a štruktúru jednotlivých častí kože a kožných adnexov
* objasniť základné funkcie kože
* zopakovať vonkajšie a vnútorné vplyvy, vyvolávajúce zmeny na zdravej koži
* reprodukovať získané vedomosti o príčinách kožných chorôb
* rozlíšiť kožné prejavy podľa veľkosti, tvaru, povrchu, ohraničenia, farby, konzistencie a okolia
* kategorizovať princípy liečby kožných chorôb

# Stratégie vyučovania

Pri vyučovaní sa budú využívať nasledovné metódy a formy vyučovania:

|  |  |  |
| --- | --- | --- |
| **Názov tematického celku** | **Stratégia vyučovania** | |
| **Metódy** | **Formy práce** |
| **Prvý ročník**  **Časť kozmetika**  Charakteristika a význam kozmetiky  Pracovisko kozmetiky  Farbenie rias a obočia a iné formy úpravy  Odfarbovanie chĺpkov a odstraňovanie ochlpenia  Kozmetické úkony a ich rozdelenie  Posúdenie pleti  Starostlivosť o ruky  Pleťové masky, zábaly a zlupovacie kúry | Informačnoreceptívna – výklad  Reproduktívna – rozhovor  Heuristická – rozhovor, riešenie úloh  Expozičná – oboznámenie sa  s učivom  Fixačná – upevnenie vedomostí | Frontálna výučba  Frontálna  a individuálna práca žiakov  Skupinová práca žiakov  Práca s knihou  Práca s počítačom  Demonštrácia a pozorovanie |
| **Časť dermatológia**  Dermatológia  Vzhľad kože  Anatómia kože  Fyziológia kože  Vonkajšie vplyvy pôsobiace na stav kože  Vnútorné vplyvy pôsobiace na stav kože  Základné pravidlá kozmetickej starostlivosti  Príčiny kožných chorôb | Informačnoreceptívna – výklad  Reproduktívna – rozhovor  Heuristická – rozhovor, riešenie úloh  Expozičná – oboznámenie sa  s učivom  Fixačná – upevnenie vedomostí | Frontálna výučba  Frontálna  a individuálna práca žiakov  Skupinová práca žiakov  Práca s knihou  Práca s počítačom  Demonštrácia a pozorovanie |
| **Druhý ročník**  **Časť kozmetika**  Odborné kozmetické ošetrenie pleti  Ošetrenie jednotlivých typov pleti  Klasická kozmetická masáž tváre, krku a dekoltu | Informačnoreceptívna – výklad  Reproduktívna – rozhovor  Heuristická – rozhovor, riešenie úloh  Expozičná – oboznámenie sa  s učivom  Fixačná – upevnenie vedomostí | Frontálna výučba  Frontálna  a individuálna práca žiakov  Skupinová práca žiakov  Práca s knihou  Práca s počítačom  Demonštrácia a pozorovanie |
| **Časť dermatológia**  Patogenetický podklad symptómov kožných chorôb  Prejavy kožných chorôb  Liečba kožných chorôb  Kožné choroby mazových žliaz  Parazitné kožné choroby  Poruchy pigmentácie  Choroby potných žliaz  Choroby vlasov a ochlpenia kože | Informačnoreceptívna – výklad  Reproduktívna – rozhovor  Heuristická – rozhovor, riešenie úloh  Expozičná – oboznámenie sa  s učivom  Fixačná – upevnenie vedomostí | Frontálna výučba  Frontálna  a individuálna práca žiakov  Skupinová práca žiakov  Práca s knihou  Práca s počítačom  Demonštrácia a pozorovanie |
| **Tretí ročník**  **Časť kozmetika**  Špeciálne masáže  Starostlivosť o telo  Nechtová modeláž  Novinky v odbore | Informačnoreceptívna – výklad  Reproduktívna – rozhovor  Heuristická – rozhovor, riešenie úloh  Expozičná – oboznámenie sa  s učivom  Fixačná – upevnenie vedomostí | Frontálna výučba  Frontálna  a individuálna práca žiakov  Skupinová práca žiakov  Práca s knihou  Práca s počítačom  Demonštrácia a pozorovanie |
| **Časť dermatológia**  Kožné choroby vyvolané kokmi  Kožné choroby vyvolané bacilmi  Kožné choroby vyvolané vírusmi  Kožné choroby vyvolané hubami  Kožné choroby z precitlivenosti  Kožné choroby z povolania  Choroby z cievnych porúch | Informačnoreceptívna – výklad  Reproduktívna – rozhovor  Heuristická – rozhovor, riešenie úloh  Expozičná – oboznámenie sa  s učivom  Fixačná – upevnenie vedomostí | Frontálna výučba  Frontálna  a individuálna práca žiakov  Skupinová práca žiakov  Práca s knihou  Práca s počítačom  Demonštrácia a pozorovanie |
| **Štvrtý ročník**  **Časť kozmetika**  Zostavovanie programov na ošetrenie tváre  Zostavovanie programov na ošetrenie tela  Komplexná starostlivosť o ruky | Informačnoreceptívna – výklad  Reproduktívna – rozhovor  Heuristická – rozhovor, riešenie úloh  Expozičná – oboznámenie sa  s učivom  Fixačná – upevnenie vedomostí | Frontálna výučba  Frontálna  a individuálna práca žiakov  Skupinová práca žiakov  Práca s knihou  Práca s počítačom  Demonštrácia a pozorovanie |
| **Časť dermatológia**  Névy  Kožné nádory  Choroby zo špecifických príčin  Pohlavné choroby a ich prejavy na koži  Kožné choroby lokalizované na tvári  Kožné choroby s kozmetickými defektmi  Kozmetická starostlivosť o kožu | Informačnoreceptívna – výklad  Reproduktívna – rozhovor  Heuristická – rozhovor, riešenie úloh  Expozičná – oboznámenie sa  s učivom  Fixačná – upevnenie vedomostí | Frontálna výučba  Frontálna  a individuálna práca žiakov  Skupinová práca žiakov  Práca s knihou  Práca s počítačom  Demonštrácia a pozorovanie |

# Učebné zdroje

## prvý ročník

|  |  |  |  |  |
| --- | --- | --- | --- | --- |
| **Názov tematického celku** | **Odborná literatúra** | **Didaktická technika** | **Materiálne výučbové prostriedky** | **Ďalšie zdroje** |
| **Časť kozmetika**  Charakteristika a význam kozmetiky  Pracovisko kozmetiky  Farbenie rias a obočia a iné formy úpravy  Odfarbovanie chĺpkov a odstraňovanie ochlpenia  Kozmetické úkony a ich rozdelenie  Posúdenie pleti  Starostlivosť o ruky  Pleťové masky, zábaly a zlupovacie kúry | Mikuš L., Oláh Z.: Dermatológia pre 1. a 2. ročník SOŠ. Poľana. Bratislava 2007  Lidaj J.: Kozmetika a starostlivosť o telo. Príroda. Bratislava 1995  Feřteková V. a kol.: Kosmetika v teorii a praxi. Maxdorf. Praha 2005  Rozsívalová V. a kol.: Kosmetika I. Informatorium. Praha 2000  Rozsívalová V., Knoblochová O.: Kosmetika II. Informatorium. Praha 2001  Hojerová J., Boskovičová E.: Kozmetika-zdravie-krása. Plat4M Books, s.r.o. Bratislava 2015  Herrera P., Chlebníčková M., Vokurka M.: Manikúra a pedikúra. Maxdorf. Praha 2000  Herrera P.: Manikúra v četně modeláže nehtů pro profesionály . Maxdorf. Praha 2013 | PC  Projektor  Interaktívna tabuľa  Tabuľa | Obrazový materiál  Hygienické normy a predpisy  Ochranné pomôcky  Vzorkovnice kozmetických materiálov a surovín  Obalové materiály kozmetických výrobkov  Príbalové materiály  Vzor pre kartotečný záznam | Internet  Odborná knižnica |
| **Časť dermatológia**  Dermatológia  Vzhľad kože  Anatómia kože  Fyziológia kože  Vonkajšie vplyvy pôsobiace na stav kože  Vnútorné vplyvy pôsobiace na stav kože  Základné pravidlá kozmetickej starostlivosti  Príčiny kožných chorôb | Mikuš L., Oláh Z.: Dermatológia pre 1. a 2. ročník SOŠ. Poľana. Bratislava 2007  Lidaj J.: Kozmetika a starostlivosť o telo. Príroda. Bratislava 1995  Lidaj J.: Kozmetika a starostlivosť o telo III. Príroda. Bratislava 2000  Feřteková V. a kol.: Kosmetika v teorii a praxi. Maxdorf. Praha 2005  Rozsívalová V. a kol.: Kosmetika I. Informatorium. Praha 2000  Teplá K. a kol.: Kosmetika III. Informatorium. Praha 2001  Hojerová J., Boskovičová E.: Kozmetika-zdravie-krása. Plat4M Books, s.r.o. Bratislava 2015 | PC  Projektor  Interaktívna tabuľa  Tabuľa | Obrazový materiál  Model kože  Mikroskop | Internet  Odborná knižnica |

## druhý ročník

|  |  |  |  |  |
| --- | --- | --- | --- | --- |
| **Názov tematického celku** | **Odborná literatúra** | **Didaktická technika** | **Materiálne výučbové prostriedky** | **Ďalšie zdroje** |
| **Časť kozmetika**  Odborné kozmetické ošetrenie pleti  Ošetrenie jednotlivých typov pleti  Klasická kozmetická masáž tváre, krku a dekoltu | Mikuš L., Oláh Z.: Dermatológia pre 1. a 2. ročník SOŠ. Poľana. Bratislava 2007  Lidaj J.: Kozmetika a starostlivosť o telo. Príroda. Bratislava 1995  Lidaj J.: Kozmetika a starostlivosť o telo II. Príroda. Bratislava 1998  Rozsívalová V. a kol.: Kosmetika I. Informatorium. Praha 2000  Rozsívalová V., Knoblochová O.: Kosmetika II. Informatorium. Praha 2001  Herrera P., Chlebníčková M., Vokurka M.: Manikúra a pedikúra. Maxdorf. Praha 2000  Herrera P.: Manikúra v četně modeláže nehtů pro profesionály . Maxdorf. Praha 2013 | PC  Projektor  Interaktívna tabuľa  Tabuľa | Obrazový materiál  Vzorkovnice kozmetických materiálov a surovín  Obalové materiály kozmetických výrobkov  Príbalové materiály | Internet  Odborná knižnica |
| **Časť dermatológia**  Patogenetický podklad symptómov kožných chorôb  Prejavy kožných chorôb  Liečba kožných chorôb  Kožné choroby mazových žliaz  Parazitárne kožné choroby  Poruchy pigmentácie  Choroby potných žliaz  Choroby vlasov a ochlpenia kože | Mikuš L., Oláh Z.: Dermatológia pre 1. a 2. ročník SOŠ. Poľana. Bratislava 2007  Mikuš L., Oláh Z.: Dermatológia pre 3. a 4. ročník SOŠ. Poľana. Bratislava 2011  Lidaj J.: Kozmetika a starostlivosť o telo. Príroda. Bratislava 1995  Lidaj J.: Kozmetika a starostlivosť o telo III. Príroda. Bratislava 2000  Lidaj J.: Kozmetika a starostlivosť o telo IV. Príroda. Bratislava 2004  Feřteková V. a kol.: Kosmetika v teorii a praxi. Maxdorf. Praha 2005  Buchvald J., Buchvald D.: Dermatovenerológia. SAP. Bratislava 2002  Braun-Falco O., Plewing G., Wolff H.: Dermatológia a venerológia. Osveta. Martin 2001  Hojerová J., Boskovičová E.: Kozmetika-zdravie-krása. Plat4M Books, s.r.o. Bratislava 2015 | PC  Projektor  Interaktívna tabuľa  Tabuľa | Obrazový materiál | Internet  Odborná knižnica |

## tretí ročník

|  |  |  |  |  |
| --- | --- | --- | --- | --- |
| **Názov tematického celku** | **Odborná literatúra** | **Didaktická technika** | **Materiálne výučbové prostriedky** | **Ďalšie zdroje** |
| **Časť kozmetika**  Špeciálne masáže  Starostlivosť o telo  Nechtová modeláž  Novinky v odbore | Mikuš L., Oláh Z.: Dermatológia pre 1. a 2. ročník SOŠ. Poľana. Bratislava 2007  Lidaj J.: Kozmetika a starostlivosť o telo II. Príroda. Bratislava 1998  Feřteková V. a kol.: Kosmetika v teorii a praxi. Maxdorf. Praha 2005  Teplá K. a kol.: Kosmetika III. Informatorium. Praha 2001  Hojerová J., Boskovičová E.: Kozmetika-zdravie-krása. Plat4M Books, s.r.o. Bratislava 2015  Herrera P., Chlebníčková M., Vokurka M.: Manikúra a pedikúra. Maxdorf. Praha 2000  Herrera P.: Manikúra v četně modeláže nehtů pro profesionály . Maxdorf. Praha 2013 | PC  Projektor  Interaktívna tabuľa  Tabuľa | Obrazový materiál  Vzorkovnice kozmetických materiálov a surovín  Obalové materiály kozmetických výrobkov  Príbalové materiály | Internet  Odborná knižnica |
| **Časť dermatológia**  Kožné choroby vyvolané kokmi  Kožné choroby vyvolané bacilmi  Kožné choroby vyvolané vírusmi  Kožné choroby vyvolané hubami  Kožné choroby z precitlivelosti  Kožné choroby z povolania  Choroby z cievnych porúch | Mikuš L., Oláh Z.: Dermatológia pre 3. a 4. ročník SOŠ. Poľana. Bratislava 2011  Lidaj J.: Kozmetika a starostlivosť o telo IV. Príroda. Bratislava 2004  Buchvald J., Buchvald D.: Dermatovenerológia. SAP. Bratislava 2002  Braun-Falco O., Plewing G., Wolff H.: Dermatológia a venerológia. Osveta. Martin 2001  Hojerová J., Boskovičová E.: Kozmetika-zdravie-krása. Plat4M Books, s.r.o. Bratislava 2015 | PC  Projektor  Interaktívna tabuľa  Tabuľa | Obrazový materiál | Internet  Odborná knižnica |

## štvrtý ročník

|  |  |  |  |  |
| --- | --- | --- | --- | --- |
| **Názov tematického celku** | **Odborná literatúra** | **Didaktická technika** | **Materiálne výučbové prostriedky** | **Ďalšie zdroje** |
| **Časť kozmetika**  Zostavovanie programov na ošetrenie tváre  Zostavovanie programov na ošetrenie tela  Komplexná starostlivosť o ruky | Lidaj J.: Kozmetika a starostlivosť o telo II. Príroda. Bratislava 1998  Lidaj J.: Kozmetika a starostlivosť o telo IV. Príroda. Bratislava 2004  Rozsívalová V. a kol.: Kosmetika I. Informatorium. Praha 2000  Hojerová J., Boskovičová E.: Kozmetika-zdravie-krása. Plat4M Books, s.r.o. Bratislava 2015  Herrera P., Chlebníčková M., Vokurka M.: Manikúra a pedikúra. Maxdorf. Praha 2000  Herrera P.: Manikúra v četně modeláže nehtů pro profesionály . Maxdorf. Praha 2013  Krejcarová G.: Nail Art-škola nehtového zdobení. Alpress. Frýdek-Místek 2006 | PC  Projektor  Interaktívna tabuľa  Tabuľa | Obrazový materiál | Internet  Odborná knižnica |
| **Časť dermatológia**  Névy  Kožné nádory  Choroby zo špecifických príčin  Pohlavné choroby a ich prejavy na koži  Kožné choroby lokalizované na tvári  Kožné choroby s kozmetickými defektmi  Kozmetická starostlivosť o kožu | Mikuš L., Oláh Z.: Dermatológia pre 1. a 2. ročník SOŠ. Poľana. Bratislava 2007  Mikuš L., Oláh Z.: Dermatológia pre 3. a 4. ročník SOŠ. Poľana. Bratislava 2011  Lidaj J.: Kozmetika a starostlivosť o telo. Príroda. Bratislava 1995  Lidaj J.: Kozmetika a starostlivosť o telo II. Príroda. Bratislava 1998  Lidaj J.: Kozmetika a starostlivosť o telo III. Príroda. Bratislava 2000  Lidaj J.: Kozmetika a starostlivosť o telo IV. Príroda. Bratislava 2004  Buchvald J., Buchvald D.: Dermatovenerológia. SAP. Bratislava 2002  Braun-Falco O., Plewing G., Wolff H.: Dermatológia a venerológia. Osveta. Martin 2001  Hojerová J., Boskovičová E.: Kozmetika-zdravie-krása. Plat4M Books, s.r.o. Bratislava 2015 | PC  Projektor  Interaktívna tabuľa  Tabuľa | Obrazový materiál | Internet  Odborná knižnica |