|  |  |
| --- | --- |
| **Názov predmetu** | **Zdravoveda** |
| **Kód predmetu** | N\_11\_ZDR\_VLK\_ |
| **Časový rozsah výučby v jednotlivých ročníkoch** | 2/2 |
| **Kód a názov učebného / študijného odboru** | 6426 L vlasová kozmetika |
| **Vyučovací jazyk** | slovenský jazyk |

**Charakteristika predmetu**

Obsah výučby vychádza zo vzdelávacej oblasti *„Človek a príroda*“ ŠVP 63, 64 Ekonomika a organizácia, obchod a služby, ktorú sme uplatnili pri tvorbe vyučovacieho predmetu. Jeho výučba je orientovaná do 1. a 2. ročníka nadstavbového štúdia, v dotácii 2/2 hodín týždenne.

Vyučovací predmet zdravoveda v študijnom odbore 6426 L vlasová kozmetika nadväzuje na učivo predmetu zdravoveda v učebnom odbore kaderník. Dopĺňa a rozširuje učivo o kožných chorobách, chorobách a poškodení vlasov, ich príčinách. Dôraz treba klásť na výchovu k cieľavedomému dodržiavaniu zásad, pravidiel a predpisov o hygiene, bezpečnosti a ochrane zdravia pri práci, k dokonalej starostlivosti o seba a zákazníka po stránke zdravotnej, k starostlivosti o osobnú hygienu a poriadok na pracovisku. Získané vedomosti o zložení tela, o jeho základných životných funkciách a o jeho reakcii pri chorobnom stave umožňujú človeku zdravo žiť, ako aj aktívne spolupracovať pri zvyšovaní zdravotnej úrovne obyvateľstva. Podstatnú časť učiva tvorí anatómia a fyziológia kože, chorobné stavy kože a kožné chyby spôsobené vonkajšími vplyvmi ako aj ošetrenie a liečenie kožných chorôb. Žiaci získajú teoretické i praktické poznatky najmä o kožných chorobách, o infekčných chorobách pokožky, vlasovej časti hlavy, rúk a nôh. Poznajú zásady poskytovania prvej pomoci pri úrazoch a poraneniach na pracovisku aj v bežnom živote.

Metódy, formy a prostriedky vyučovania zdravovedy majú stimulovať rozvoj poznávacích schopností žiakov, podporovať ich cieľavedomosť a samostatnosť. Uprednostňujeme také stratégie vyučovania, pri ktorých žiak ako aktívny subjekt v procese výučby má možnosť spolurozhodovať a spolupracovať, učiteľ zasa má povinnosť motivovať, povzbudzovať a viesť žiaka k čo najlepším výkonom, podporovať jeho aktivity všeobecne, ale aj v oblasti zvýšeného záujmu v rámci učebného odboru. Pri výučbe používame formu výkladu, riadeného rozhovoru, demonštrovania, preferujeme prácu s odbornou literatúrou a počítačom. Odporúčajú sa aj rôzne odborné časopisy z oblasti zdravotníctva.

Stimulovať poznávacie činnosti žiaka predpokladá uplatňovať vo vyučovaní predmetu zdravoveda proporcionálne zastúpenie a prepojenie praktického a teoretického poznávania. Výchovné a vzdelávacie stratégie napomôžu rozvoju a upevňovaniu kľúčových kompetencií žiaka. V tomto predmete budeme rozvíjať a skvalitňovať kľúčové kompetencie, tvorivo riešiť problémy a upevňovať spôsobilosti na využívanie informačných technológií. Preto je dôležitou súčasťou teoretického poznávania a zároveň prostriedkom precvičovania, upevňovania, prehlbovania a systematizácie poznatkov okrem iného aj riešenie kvantitatívnych a kvalitatívnych úloh z učiva jednotlivých tematických celkov, úloh komplexného charakteru, ktoré umožňujú spájať a využívať poznatky z viacerých častí učiva v rámci medzipredmetových vzťahov.

Hodnotenie žiakov bude založené na kritériách hodnotenia v každom vzdelávacom výstupe. Klasifikácia bude vychádzať z pravidiel hodnotenia tohto školského vzdelávacieho programu. Použijeme adekvátne metódy a prostriedky hodnotenia. Vyučovanie bude prebiehať v bežnej triede.

**Ciele vyučovacieho predmetu**

**1. ročník**

**Prehĺbenie a upevnenie poznatkov z anatómie a fyziológie človeka**

* Upevniť základné pojmy z anatómie a fyziológie človeka ako bunka, orgány, orgánové sústavy, organizmus

**Koža**

* Opísať stavbu a funkciu hlavných vrstiev kože
* Popísať stavbu, funkciu a význam prídavných orgánov kože
* Vysvetliť základné funkcie kože
* Charakterizovať zdravú kožu a jej vlastnosti
* Sformulovať dôležité zásady hygieny kože
* Poznať vzhľad jednotlivých typov pleti a vhodný spôsob ošetrenia ich ošetrenia
* Rozlišovať a primárne a sekundárne eflorescencie ako prejavy kožných chorôb
* Objasniť prejavy kožných chýb, ktoré vznikajú pôsobením mechanických, chemických, termických a aktinických vplyvov

**Liečba kožných chorôb**

* Ovládať možnosti, riziká a liečebný efekt vnútornej liečby
* Objasniť mechanizmus účinku, liečebné formy a názvy prípravkov hlavných skupín

liekov

* Definovať pojmy imunitná odpoveď, hyposenzibilizácia a desenzibilizácia
* Vysvetliť liečebný a diagnostický význam diéty
* Poznať liečbu kožných chorôb balneoterapia, klimato-, talaso-, speleoterapiou
* Opísať drobné chirurgické zákroky, dermabráziu, liposukciu, autotransplantáciu
* Charakterizovať druhy plastických operácií
* Klasifikovať metódy fyzikálnej liečby
* Rozlíšiť indikácie a kontraindikácie liečby kožných chorôb žiarením a zásady BOZP
* Definovať kauterizáciu, elektrokoaguláciu, epiláciu, kryoterapiu
* Popísať základné druhy vonkajších prípravkov

**Choroba**

* Poznať úlohu patológie v zdravotníctve a základné pojmy
* Uviesť vonkajšie a vnútorné príčiny chorôb
* Objasniť príčiny, prejavy a formy zápalov
* Charakterizovať základné skupiny mikroorganizmov vyskytujúcich sa na koži
* Vymenovať najčastejšie ochorenia spôsobené mikroorganizmami

**2. ročník**

**Chyby a choroby vlasov**

* Vymenovať získané exogénne a endogénne, vrodené a dedičné príčiny vypadávania vlasov
* Popísať získané mechanické, chemické a fyzikálne príčiny poškodenia vlasovej stonky
* Objasniť primárne zmeny v štruktúre vlasu
* Vedieť príčiny zmeny farby vlasov
* Vymedziť pojmy canities, albinizmus, hypertrichóza, hirsutizmus
* Vysvetliť príčiny, prejavy, formy a liečbu alopécií

**Infekčné choroby**

* Opísať choroboplodné zárodky, zdroje a cesty prenosu
* Definovať pojem bacilonosičstvo
* Vysvetliť význam imunitného systému v boji proti infekčným chorobám
* Objasniť pojmy dezinfekcia, dezinsekcia a deratizácia
* Poznať niektoré infekčné choroby
* Vymenovať vlasové parazity

**Význam hygieny pre odbor**

* Vedieť rozdelenie hygieny a hygienické riziká v odbore kaderník
* Vysvetliť význam dodržiavania zásad hygienicky bezpečnej práce
* Objasniť význam starostlivosti o svoje telo a zdravie, ako zdravo žiť, pracovať a oddychovať
* Ovládať hygienické normy a predpisy pri práci kaderníka
* Poznať požiadavky na hygienu, zriaďovanie a vybavenie kaderníckej prevádzky

**Úrazy a prvá pomoc**

* Uviesť časté zdroje a príčiny úrazov pri práci
* Poznať príčiny vzniku bezvedomia a krvácania, typy zlomenín, príčiny poleptania, popálenín a otráv
* Zvládnuť zásady prvej pomoci pri bezvedomí, krvácaní, popáleninách, poleptaní, otrave
* Objasniť význam protišokových opatrení
* Vedieť ako postupovať pri umelom dýchaní a masáži srdca, ako poskytnúť prvú pomoc pri úraze, poranení a nehode na pracovisku aj v bežnom živote

**Prehľad výchovných a vzdelávacích stratégií**

Vo vyučovacom predmete zdravoveda využívame pre utváranie a rozvíjanie nasledujúcich kľúčových kompetencií výchovné a vzdelávacie stratégie, ktoré žiakom umožňujú:

*Schopnosti riešiť problémy*

* rozpoznávať problémy v priebehu ich vzdelávania využívaním všetkých metód a prostriedkov, ktoré majú v danom okamihu k dispozícii (pozorovanie, demonštrovanie...)
* vyjadriť alebo jednoznačne formulovať problém, ktorý sa objaví pri ich vzdelávaní
* hľadať, navrhovať alebo používať ďalšie metódy, informácie alebo nástroje, ktoré by mohli prispieť k riešeniu daného problému, pokiaľ doteraz použité metódy, informácie a prostriedky neviedli k cieľu
* posudzovať riešenie daného problému z hľadiska jeho správnosti, jednoznačnosti alebo efektívnosti a na základe týchto hľadísk prípadne porovnávať aj rôzne riešenia daného problému
* korigovať nesprávne riešenia problému
* používať osvojené metódy riešenia problémov aj v iných oblastiach vzdelávania žiakov, pokiaľ sú dané metódy v týchto oblastiach aplikovateľné

*Spôsobilosti využívať informačné technológie*

* získavať informácie v priebehu ich odborného vzdelávania využívaním všetkých metód a prostriedkov, ktoré majú v danom okamihu k dispozícii
* zhromažďovať, triediť, posudzovať a využívať informácie, ktoré by mohli prispieť k riešeniu daného problému alebo si osvojiť nové poznatky

**Stratégia vyučovania**

|  |  |  |
| --- | --- | --- |
| **Názov tematického celku** | **Stratégia vyučovania** |  |
| **Metódy** | **Formy práce** |
| **1. ročník**  **Prehĺbenie a upevnenie poznatkov z anatómie a fyziológie človeka**  **Koža**  **Liečba kožných chorôb**  **Choroba** | Informačnoreceptívna – výklad  Frontálna výučba  Reproduktívna – rozhovor  Frontálna a individuálna práca žiakov  Heuristická – rozhovor, riešenie úloh  Skupinová práca žiakov  Expozičná – oboznámenie sa  s učivom  Práca s počítačom  Demonštrácia a pozorovanie  Fixačná – upevnenie vedomostí | Frontálna výučba  Frontálna a individuálna práca žiakov  Skupinová práca žiakov  Práca s počítačom  Demonštrácia a pozorovanie |
| **2. ročník**  **Chyby a choroby vlasov**  **Infekčné choroby**  **Význam hygieny pre odbor**  **Úrazy a prvá pomoc** | Informačnoreceptívna – výklad  Frontálna výučba  Reproduktívna – rozhovor  Frontálna a individuálna práca žiakov  Heuristická – rozhovor, riešenie úloh  Skupinová práca žiakov  Expozičná – oboznámenie sa  s učivom  Práca s počítačom  Demonštrácia a pozorovanie  Fixačná – upevnenie vedomostí | Frontálna výučba  Frontálna a individuálna práca žiakov  Skupinová práca žiakov  Práca s počítačom  Demonštrácia a pozorovanie |

**Učebné zdroje**

|  |  |  |  |  |
| --- | --- | --- | --- | --- |
| **Názov tematického celku** | **Odborná literatúra** | **Didaktická technika** | **Materiálne výučbové prostriedky** | **Ďalšie zdroje**  (internet, knižnica, ...) |
| **1. ročník**  **Prehĺbenie a upevnenie poznatkov z anatómie a fyziológie človeka**  **Koža**  **Liečba kožných chorôb**  **Choroba** | Bergendiová E., Bergendi Ľ.: Zdravoveda pre 1., 2. a 3. ročník SOU. SPN. Bratislava 2007  Hluchová L.: Zdravoveda 1. Príroda. Bratislava 2006  Uhereková M. a kol.: Biológia a starostlivosť o zdravie. EXPOL PEDAGOGIKA. Bratislava 2006  Abrahams P., Zlatoš J.: Ľudské telo. Ottovo nakladateľstvo 2004 | Tabuľa  PC | Obrazový materiál Kostra človeka Mikroskop  Obrazový materiál Model kože | Internet  Odborná knižnica  Odborné časopisy |
| **2. ročník**  **Chyby a choroby vlasov**  **Infekčné choroby**  **Význam hygieny pre odbor**  **Úrazy a prvá pomoc** | Bergendiová E., Bergendi Ľ.: Zdravoveda pre 1., 2. a 3. ročník SOU. SPN. Bratislava 2007  Hluchová L.: Zdravoveda 1. Príroda. Bratislava 2006  Uhereková M. a kol.: Biológia a starostlivosť o zdravie. EXPOL PEDAGOGIKA. Bratislava 2006  Abrahams P., Zlatoš J.: Ľudské telo. Ottovo nakladateľstvo 2004 | Tabuľa  PC | Obrazový materiál Mikroskop  Obrazový materiál | Internet  Odborná knižnica  Odborné časopisy |