|  |  |
| --- | --- |
| **Názov predmetu** | **Informatika v podnikaní** |
| **Kód predmetu** | S\_17\_IVP\_OAP |
| **Časový rozsah výučby v jednotlivých ročníkoch** | 0/0/0/1 |
| **Kód a názov učebného / študijného odboru** | 6352 M obchod a podnikanie |
| **Vyučovací jazyk** | slovenský jazyk |

**Charakteristika predmetu**

Predmet **informatika v podnikaní** pripravuje žiakov k tomu, aby boli schopní účelne a účinne využívať výpočtovú techniku tak pri svojej práci v budúcom zamestnaní, ako aj pri vyučovaní odborných voliteľných predmetov v rámci dobrovoľne zvoleného odborného bloku obchod, prípadne cestovný ruch. Výučba je zameraná na osvojenie si potrebných vedomostí a zručností len z užívateľského hľadiska.

Poslaním vyučovania informatiky v podnikaní je viesť žiakov k pochopeniu základných pojmov, postupov a techník používaných pri práci s informačnými a komunikačnými technológiami (IKT). Z hľadiska zásadných zručností predmet rozvíja predovšetkým zručnosti využívať IKT. Žiaci si zdokonalia schopnosť evidovať, systematicky triediť, zaraďovať, uchovávať, vyhľadávať a spracovať informácie, ktorú získali na hodinách povinného všeobecnovzdelávacieho predmetu informatika. Predmet informatika v podnikaní tieto schopnosti rozvíja podľa požiadaviek špecifických podľa profesijného zamerania žiakov. Výučba je orientovaná na rozširujúce učivo.

Rozšírenie vedomostí a zručností žiakov v predmete informatika v podnikaní a vo využití jej nástrojov zabezpečí lepšiu príležitosť pre produktívny a plnohodnotný život obyvateľov SR v informačnej a znalostnej spoločnosti, ktorú budujeme. Oblasť informatiky zaznamenáva mimoriadny rozvoj, preto v predmete informatika v podnikaní je potrebné dôkladnejšie sa zamerať na štúdium multimediálnych technológií, ktoré sa v súčasnosti veľmi rýchlo rozvíjajú. Dostupné technológie majú poskytnúť vyučovaniu informatiky široký priestor na motiváciu a praktické projekty.

**Ciele vyučovacieho predmetu**

Cieľom predmetu informatika v podnikaní je naučiť žiakov využívať štandardné a aplikačné programové vybavenie počítača a poskytnúť im základ umožňujúci využívanie osobného počítača v ďalšom štúdiu, ako aj v praxi, a na základe ďalšieho vzdelávania zvládnutie aj zložitejších aplikačných programov typických pre profesionálne uplatnenie sa absolventov školy.

Predmet informatika v podnikaní pripravuje žiakov k tomu, aby boli schopní účelne a účinne využívať výpočtovú a multimediálnu techniku tak pri svojej práci v budúcom zamestnaní, ako aj pri vyučovaní odborných voliteľných predmetov v rámci dobrovoľne zvoleného odborného bloku obchod, prípadne cestovný ruch. Výučba je zameraná na osvojenie si potrebných vedomostí a zručností hlavne z užívateľského hľadiska, s rešpektovaním právnych a etických zásad používania informačných technológií a produktov. Toto poslanie by sa malo dosiahnuť spoločným pôsobením predmetu informatika v podnikaní a aplikovaním IKT vo vyučovaní iných predmetov a v organizovaní a riadení školy.

**Žiaci:**

- vedia obsluhovať počítač a prídavné zariadenia (scanner, digitálny fotoaparát, multimediálne nástroje a pod.)

- vedia samostatne pracovať so štandardným a aplikačným programovým vybavením bežne používaným v počítačoch, majú najmä zručnosti v ovládaní a využívaní textového editoru, tabuľkového kalkulátoru a aplikačných programov využívaných v odbore podľa zvoleného odborného bloku

- vedia pracovať s internetom, vyhľadávať a získavať informácie, používať elektronickú poštu

- vedia spracúvať a vhodnými metódami hodnotiť s využitím komunikačných a informačných technológií získané informácie

- vedia spracúvať vecne, jazykovo a formálne správne doklady a písomnosti s využitím výpočtovej techniky

- vedia uplatňovať v práci komunikačné zručnosti

*Výchovno-vzdelávací proces smeruje k tomu, aby žiaci*

* si upevnili pojmy údaj a informácia, vedeli využiť rôzne typy údajov, naučili sa ich získavať, uchovávať, zobrazovať, spracovávať;
* pochopili, že aplikácie sú programy, ktoré umožňujú riešiť určité úlohy;
* sa naučili pracovať v prostredí bežných i špeciálnych aplikačných programov (nezávisle od platformy), naučili sa efektívne vyhľadávať informácie uložené na pamäťových médiách alebo na sieti a naučili sa komunikovať cez sieť;
* si rozvíjali svoje schopnosti kooperácie a komunikácie (naučili sa spolupracovať v skupine pri riešení problému, zostaviť plán práce, špecifikovať podproblémy, distribuovať ich v skupine, vysvetliť problém ďalšiemu žiakovi, riešiť podproblémy, zhromaždiť výsledky, zostaviť ich do celkového riešenia, verejne so skupinou o ňom referovať);
* nadobudli schopnosti potrebné pre prácu podľa zamerania svojho odboru riešením aplikovaných úloh (sformulovať problém, získať informácie z primeraných zdrojov, hľadať riešenie a príčinné súvislosti, sformulovať názor a verejne o ňom diskutovať);
* nadobudli schopnosti potrebné pre výskumnú prácu (realizovať jednoduchý výskumný projekt, sformulovať problém, získať informácie z primeraných zdrojov, hľadať riešenie a príčinné súvislosti, sformulovať písomne a ústne názor, diskutovať o ňom, robiť závery);
* si rozvíjali svoju osobnosť, tvorivosť, logické myslenie, zodpovednosť, morálne a vôľové vlastnosti, húževnatosť, sebakritickosť a snažili sa o sebavzdelávanie;
* sa naučili rešpektovať intelektuálne vlastníctvo a autorstvo informatických produktov, systémov a aplikácií (aby chápali, že informácie, údaje a programy sú produkty intelektuálnej práce, sú predmetmi vlastníctva a majú hodnotu), pochopili sociálne, etické a právne aspekty informatiky.

**Prehľad výchovných a vzdelávacích stratégií**:

Vo vyučovacom predmete informatika v podnikaní využívame pre utváranie a rozvíjanie nasledujúcich kľúčových kompetencií výchovné a vzdelávacie stratégie, ktoré žiakom umožňujú:

*Komunikatívne a sociálno - interakčné spôsobilosti*

* sprostredkovať informácie vhodným spôsobom (video, text, hovorené slovo, diagram, tabuľka) tak, aby boli čo najzrozumiteľnejšie
* primerane sa ústne a písomne vyjadrovať a vysvetľovať
* vyhľadávať, uchovávať, využívať a používať informácie
* tvoriť a vymieňať informácie
* spracovávať a využívať písomné materiály
* znázorňovať, vysvetľovať a riešiť problémové úlohy a situácie komplexného charakteru

*Interpersonálne a intrapersonálne spôsobilosti*

* rozvíjať prácu v kolektíve, v družnej a priateľskej atmosfére
* osvojiť si pocit zodpovednosti za seba a spoluzodpovednosti za prácu v kolektíve
* hodnotiť a rešpektovať svoju vlastnú prácu a prácu druhých
* rozvíjať sebazdokonaľovanie výkonnosti
* rozvíjať schopnosť racionálne a samostatne sa celý život vzdelávať
* podporovať schopnosť starať sa o svoje zdravie a životné prostredie
* osvojiť si rešpektovanie etických hodnôt, uznávanie ľudských práv a slobôd
* rozvíjať toleranciu
* rozvíjať schopnosť aktualizovania a udržovania potrebnej základnej úrovne zručností
* rozvíjať schopnosť prehodnocovať základné zručnosti,
* podporovať schopnosť zapájať sa do medziľudských vzťahov
* preberať zodpovednosť sám za seba a za prácu iných

*Schopnosti tvorivo a kriticky riešiť problémy*

* rozpoznávať problémy v priebehu ich vzdelávania využívaním všetkých metód a prostriedkov, ktoré majú v danom okamihu k dispozícii (pozorovanie, experimentovanie, matematické prostriedky, grafické prostriedky a pod.)
* vyjadriť alebo formulovať (jednoznačne) problém, ktorý sa objaví pri ich vzdelávaní
* hľadať, navrhovať alebo používať ďalšie metódy, informácie alebo nástroje, ktoré by mohli prispieť k riešeniu daného problému, pokiaľ doteraz používané metódy, informácie a prostriedky neviedli k cieľu
* posudzovať riešenie daného problému z hľadiska jeho správnosti, jednoznačnosti alebo efektívnosti a na základe týchto hľadísk prípadne porovnávať aj rôzne riešenia daného problému
* korigovať nesprávne riešenia problému
* používať osvojené metódy riešenia problémov aj v iných oblastiach vzdelávania žiakov, pokiaľ sú dané metódy v týchto oblastiach aplikovateľné
* identifikovať problém, analyzovať, stanovovať efektívne postupy, navrhovať riešenia, zhodnocovať ich a učiť sa z nich
* vedieť pracovať aj v náročných, záťažových podmienkach napr. aj pri riešení problémov ľudí, ktorí sa nevedia zaradiť do spoločenského života

*Spôsobilosti využívať informačné technológie*

* získavať informácie v priebehu ich vzdelávania využívaním všetkých metód a prostriedkov, ktoré majú v danom okamihu k dispozícii
* zhromažďovať, triediť, posudzovať a využívať informácie, ktoré by mohli prispieť k riešeniu daného problému alebo osvojiť si nové poznatky
* rozvíjať základné zručnosti pri práci s osobným počítačom, internetom, využívať rôzne informačné zdroje a informácie v pracovnom a mimo pracovnom čase
* pomocou elektronického vzdelávania (E-learningu) zvýšiť úroveň digitálnej gramotnosti žiakov

**Hodnotenie žiakov:**

Hodnotenie bude založené na kritériách hodnotenia v každom vzdelávacom výstupe. V procese diagnostiky a hodnotenia žiakov uplatňujeme rozličné metódy i formy s cieľom poskytnúť žiakovi šancu dosiahnuť úspech. Žiak sa aktívne zapája do procesu hodnotenia. Výsledná klasifikácia môže byť vyjadrená známkou a percentami.

**Výsledná klasifikácia** v predmete zahŕňa nasledovné formy a metódy overovania požiadaviek na vedomosti a zručnosti žiakov:

a) písomné – testy, previerky, referáty;

b) praktické – projekty, domáce úlohy, praktické cvičenia;

c) ústne – ústne prezentovanie osvojených poznatkov, pri ktorom sa kladie dôraz nielen na kvalitu osvojenia, ale aj na spôsob ich prezentácie v logických súvislostiach a ich aplikáciu v praktických súvislostiach.

**Vo výslednej klasifikácii sa odzrkadľuje:**

a) sumatívne (súhrnné) hodnotenie, ktoré sa odvíja od základného učiva definovaného v obsahovom a výkonovom štandarde; výsledná klasifikácia závisí od miery jeho zvládnutia; b) hodnotenie projektov a praktických cvičení, ktoré preverujú schopnosť žiaka uplatňovať získané vedomosti a zručnosti pri riešení konkrétnych úloh.

Pri projektoch sa hodnotí: • odborná úroveň

• kvalita výstupu, grafická úroveň

• úroveň obhajoby

• využitie dostupných zdrojov – internet, odborná literatúra

• vypracovanie protokolu na požadovanej úrovni.

c) reprezentácia školy na konferenciách a podobných akciách, účasť v súťažiach v rámci daného predmetu, tieto aktivity žiaka v predmete môžu výslednú klasifikáciu zlepšiť.

Kritériá hodnotenia a klasifikácie vychádzajú z Metodického usmernenia č. 15/2006-R zo 7. júna 2006. Nadväzujú na celoškolský Systém hodnotenia a klasifikácie žiakov.

Výučba bude prebiehať v odbornej učebni výpočtovej techniky a multimediálnej učebni formou cvičení, pričom sa podľa príslušných predpisov o bezpečnosti práce trieda delí, pri jednom PC je jeden žiak.

Do vyučovania sú zaradené exkurzie do moderne vybavených firiem, na výstavy za účelom oboznámiť žiakov s najnovším technickým a programovým vybavením a spôsobmi ich využitia.

**Stratégia vyučovania**

|  |  |  |
| --- | --- | --- |
| **Názov tematického celku** | **Stratégia vyučovania** |  |
| **Metódy** | **Formy práce** |
| ***Bezpečnosť a hygiena v učebni VT*** | Informačnoreceptívna – výklad  Reproduktívna - riadený rozhovor  Heuristická - rozhovor s riešením úloh | Priebežná demonštrácia učiteľa na PC alebo cez dataprojektor  Frontálna výučba  Frontálna a individuálna práca |
| ***Prídavné zariadenia a ich využitie v odbore*** | Demonštračná - ukážky ovládania Informačnoreceptívna – výklad  Reproduktívna - riadený rozhovor  Heuristická - rozhovor s riešením úloh | Priebežná demonštrácia učiteľa na PC alebo cez dataprojektor  Frontálna výučba  Frontálna a individuálna práca |
| ***Počítačové siete – internet, obchodovanie, komunikácia, tvorba www stránky*** | Demonštračná - ukážky ovládania Informačnoreceptívna – výklad  Reproduktívna - riadený rozhovor  Heuristická - rozhovor s riešením úloh | Priebežná demonštrácia učiteľa na PC alebo cez dataprojektor  Frontálna výučba  Frontálna a individuálna práca |
| ***Hypertext, prepájanie súborov*** | Demonštračná - ukážky ovládania Informačnoreceptívna – výklad  Reproduktívna - riadený rozhovor  Heuristická - rozhovor s riešením úloh | Priebežná demonštrácia učiteľa na PC alebo cez dataprojektor  Frontálna výučba  Frontálna a individuálna práca |
| ***Tvorba prezentácií - PowerPoint*** | Demonštračná - ukážky ovládania Informačnoreceptívna – výklad  Reproduktívna - riadený rozhovor  Heuristická - rozhovor s riešením úloh | Priebežná demonštrácia učiteľa na PC alebo cez dataprojektor  Frontálna výučba  Frontálna a individuálna práca |
| ***Aplikačné programy v odbore*** | Demonštračná - ukážky ovládania Informačnoreceptívna – výklad  Reproduktívna - riadený rozhovor  Heuristická - rozhovor s riešením úloh | Priebežná demonštrácia učiteľa na PC alebo cez dataprojektor  Frontálna výučba  Frontálna a individuálna práca |

**Učebné zdroje**

Učebnými zdrojmi predmetu sú bežne dostupné knihy, ktoré vychádzajú ako príručky k jednotlivým postupne preberaným programom a témam, alebo odborné a populárno-náučné časopisy z odboru dostupné v knižniciach a novinových stánkoch. Ďalším veľkým zdrojom informácií pre žiakov je samotný internet a nekonečné množstvo informačných článkov, ktoré sa žiaci učia samostatne vyhľadávať a overovať si ich hodnovernosť porovnávaním informácií z rôznych zdrojov pri praktickej práci na počítačoch a internete.

|  |  |  |  |  |
| --- | --- | --- | --- | --- |
| **Názov tematického celku** | **Odborná literatúra** | **Didaktická technika** | **Materiálne výučbové prostriedky** | **Ďalšie zdroje**  (internet, knižnica, ...) |
| ***Bezpečnosť a hygiena v učebni VT*** | J. Jarema: Základy práce s PC, Košice 2008, | PC, e-Beam tabuľa, Dataprojektor | Odborné videá a filmy, Odborné časopisy, Pracovné zošity | CD - zdroje |
|  | H. Kundrátová, J. Kultan: Nová Maturita Informatika. Príroda 2005 | Webkamera, Videokamera | Učebné texty, Prezentácie | DVD - televízne mat., internet |
|  |  |  |  |  |
|  | I.Kalaš, R. Baranovič, A. Bla ho, Z. Kubincová, Ľ. Salanci: Informatika pre str. školy. SPN 2004 | PC | CD | CD - zdroje |
|  | M. Britvík: Základy práce s počítačom. Copyright 1996 | e-Beam tabuľa | DVD | DVD - televízne mat. |
| ***Princípy fungovania DT – prídavné zariadenia*** | J. Skalka, I. Jakab: Základy PC, Windows XP, Office ´03. AM - Skalka, Nitra 2005 | Dataprojektor | Odborné videá a filmy | Internet |
|  | H. Kundrátová, J. Kultan: Nová Maturita Informatika. Príroda 2005 | Multifunkčné zar. | Odborné časopisy |  |
|  | Lukáč, Šnajder: Informatika pre SŠ – Práca s tabuľkami | Slúchadlá, Mikrofón | Prospekty |  |
|  | Salanci: Informatika pre SŠ – Práca s grafikou | Webkamera, Videokamera | Pracovné zošity |  |
|  | Šnajder, Kireš: Informatika pre SŠ – Práca s multimédiami | Digitálny fotoap. | Učebné texty, Prezentácie |  |
| ***Počítačové siete – internet, obchodovanie, komunikácia, tvorba www stránky*** | R. Baranovič,Ľ. Jašková, Ľ. Šnajder: Internet pre stredné školy. Computer Press, Brno 2003  H. Kundrátová, J. Kultan: Nová Maturita Informatika. Príroda 2005  Aplikácie na tvorbu www stránky –  Faithe Wempen: HTML a css krok za krokom, Computer Press 2007 | PC, e-Beam tabuľa | CD, DVD, Odborné videá | CD - zdroje |
|  | J. Skalka, I. Jakab: Základy PC, Windows XP, Office ´03. | PC | CD | CD - zdroje |
|  | M. Britvík: Win, Word, Excel. Copyright 1997 | e-Beam tabuľa | DVD | DVD - televízne mat. |
|  | H. Kundrátová, J. Kultan: Nová Maturita Informatika. Príroda 2005  Lukáč, Šnajder: Informatika pre stredné školy - Práca s tabuľkami., Slovenské pedagogické nakladateľstvo | Dataprojektor | Odborné videá a filmy | Internet |
| ***Prezentačný softvér*** | MS Office Team: MS Office Word 2003, Cpmputer Press Brno, 2004  Milan Brož: Microsoft Office System - Microsoft Excel 2007; Podrobná užívateľská príručka., Computer press | Multifunkčné zar. | Odborné časopisy |  |
|  | I. Magera: Power Point 2002. | Slúchadlá, Mikrofón | Prospekty |  |
|  | P. Vysloužilová Spohnerová: Příklady a cv. z INF a výp. techniky, Computer Media, 2004 | Webkamera, Videokamera | Pracovné zošity |  |
|  | S. Lukáč, Ľ. Šnajder: Práca s tabuľkami. SPN 2004 | Digitálny fotoap. | Učebné texty, Prezentácie |  |
| ***Aplikačný softvér*** | Aplikácie v danom odbore  Manuály k príslušným programom | PC, e-Beam tabuľa | CD, DVD, Odborné videá | CD - zdroje |