|  |  |
| --- | --- |
| **Názov predmetu** | **Techniky líčenia a úprava účesov** |
| **Kód predmetu** | S\_45\_TLA |
| **Časový rozsah výučby v jednotlivých ročníkoch** | 0/0/2/2 |
| **Kód a názov učebného / študijného odboru** | 6362 M kozmetička a vizážistka |
| **Vyučovací jazyk** | slovenský jazyk |

**Charakteristika predmetu**

Obsah výučby vychádza zo vzdelávacej oblasti„*Technologické a technické vzdelávanie*“ŠVP 63,64 Ekonomika a organizácia, obchod a služby.

Výučba tohto predmetu je orientovaná do **tretieho a štvrtého ročníka** štvorročného študijného odboru v dotácii hodín: 2, 2.

Odborný predmet **techniky líčenia a úpravy vlasov** v študijnom odbore 6362 M kozmetička a vizážistka sa skladá z dvoch celkov zameraných na úpravu tváre líčením a úpravu vlasov. Jednotlivé časti sú rozpracované do tematických celkov tak, aby vyčerpali súčasné požiadavky doby. Dané tematické celky rešpektujú postupnosť v náročnosti. Vyučovací predmet dáva žiakom teoretické základy potrebné pre praktickú výučbu. Učivo súčasne využíva vedomosti získané v iných odborných predmetoch ako: materiály, odborná prax, estetická a výtvarná výchova. Žiaci získavajú poznatky o vykonávaní kvalifikovanej kozmetickej a kaderníckej starostlivosti na úrovni požiadaviek súčasnej doby, dodržiavaním zásad hygienicky bezpečnej práce.

V **treťom** ročníku sa oboznamujú s úpravou tváre, s dekoratívnou kozmetikou, vedia ako sa vhodne nalíčiť na deň, večer a líčiť korekciou, s úpravou vlasov, náradím a pomôckami na úpravu vlasov, naučia sa odbornú diagnózu vlasov, osvoja si techniky vodovej ondulácie, konečnej úpravy účesu, techniky ondulácie železom a základy strihania vlasov, s hygienickými normami a predpismi, zásadami BOZP.

V **štvrtom** ročníku si žiaci osvojujú náročnejšie postupy príležitostného líčenia, líčenia podľa predlohy, fantázie a líčenia na zábery snímacou technikou, naučia sa voľbe účesu podľa typu zákazníčky, tvorbe módnych účesov, osvoja si techniky tvorby náročných účesov pre slávnostné spoločenské príležitosti a zmeny účesov za pomoci vlasových doplnkov.

Predmet techniky líčenia a úpravy vlasov vedie žiakov k tomu, aby základné komunikačné spôsobilosti a personálne vzťahy budovali na základe tolerancie, aby získali a osvojili si teoretické vedomosti a zručnosti v oblasti bezpečnej a hygienickej práce.

Metódy, formy a prostriedky vyučovania majú stimulovať rozvoj poznávacích schopností žiakov, podporovať ich cieľavedomosť, samostatnosť a tvorivosť. Uprednostňujeme také stratégie vyučovania, pri ktorých žiak ako aktívny subjekt v procese výučby má možnosť spolurozhodovať a spolupracovať, učiteľ zase má povinnosť motivovať, povzbudzovať a viesť žiaka k čo najlepším výkonom, podporovať jeho aktivity všeobecne, ale aj v oblasti zvýšeného záujmu v rámci odboru. Pri výučbe používame formu výkladu, demonštrovania, riadeného rozhovoru, preferujeme prácu s počítačom, učebným materiálom a rôznymi odbornými časopismi pre kozmetičky a vizážistky.

Stimulovať poznávacie činnosti predpokladá uplatňovať vo vyučovaní prepojenie praktického a teoretického poznávania. Budeme rozvíjať a skvalitňovať kľúčové kompetencie tvorivo riešiť problémy a spôsobilosti využívať informačné technológie. Preto je dôležitou súčasťou teoretického poznávania a zároveň prostriedkom precvičovania, upevňovania, prehlbovania a systematizácie poznatkov aj riešenie kvantitatívnych a kvalitatívnych úloh.

Hodnotenie žiakov bude založené na kritériách hodnotenia v každom vzdelávacom výstupe. Klasifikácia bude vychádzať z pravidiel hodnotenia tohto školského vzdelávacieho programu.

Použijeme adekvátne metódy a prostriedky hodnotenia. Výučba bude prebiehať v odbornej učebni.

**Ciele vyučovacieho predmetu**

Cieľom vyučovacieho predmetu techniky líčenia a úpravy účesov je naučiť žiakov hľadať a docieliť optimálne riešenia pri zosúladení jednotlivých častí dotvárajúci požadovaný efekt. Pri výučbe sa trieda delí na skupiny. Teoretické vyučovanie dopĺňajú praktické cvičenia. Žiaci získajú vedomosti, zručnosti a kľúčové kompetencie. Žiaci vedia charakterizovať vizážistické prostriedky, pomôcky a prípravky a zároveň účesovú tvorbu. Vedia používať odbornú terminológiu slovom aj písmom, ovládajú technologické postupy pri vizážistických úkonoch. Žiaci vedia popísať zariadenie pracoviska vizážistu, coloristu a taktiež popísať odborné poradenstvo v oblasti vizážistiky. Ovládajú základné druhy líčenia, spôsoby úpravy pleti dekoratívnou kozmetikou a spôsoby korigovania nedostatkov pleti. Vedia ponúknuť poradenskú službu vizážistu, vykonať vizážistické úkony, konečnú úpravu účesu a predviesť základné druhy líčenia s korekciou tváre na základe estetického cítenia a módnych trendov.

**Stratégia vyučovania**

|  |  |  |
| --- | --- | --- |
| **Názov tematického celku** | **Stratégia vyučovania** | |
| **Metódy** | **Formy práce** |
| **I. Úprava tváre** | Motivačná – rozhovor, riadená  diskusia, brainstorming.  Expozičná - výklad, inštruktáž,  diskusia, metóda pozorovania  javov, demonštrácia činností,  projekcia.  Fixačné - nácvik praktických  zručností, žiacke pracovné činnosti.  Diagnostická – ústne, písomné,  praktické preverovanie a skúšanie. | Skupinová - párová, v špeciálnej odbornej učebni. |
| **II. Úprava vlasov** | Motivačná – rozhovor, riadená  diskusia, brainstorming.  Expozičná - výklad, inštruktáž,  diskusia, metóda pozorovania  javov, demonštrácia činností,  projekcia.  Fixačné - nácvik praktických  zručností, žiacke pracovné činnosti.  Diagnostická – ústne, písomné,  praktické preverovanie a skúšanie. | Skupinová - párová, v špeciálnej odbornej učebni. |

**Učebné zdroje**

|  |  |  |  |  |
| --- | --- | --- | --- | --- |
| **Názov tematického celku** | **Odborná literatúra** | **Didaktická technika** | **Materiálne výučbové prostriedky** | **Ďalšie zdroje**  (internet, knižnica, ...) |
| **I. Úprava tváre** | B. Grohling : Všetko čo viem  o kráse žien  T. Flak : Umění přirozeného  vzhledu  M. Jarošová, M. Dečová :  Odborné kreslenie pre odbor  kaderník  O. Skysľaková : Vlasová  kozmetika  PhDr. A. Olšavská :  Technológia pre uč. odbor  kaderník 3.časť  M.Gejdošová : Krása nemusí  byť vecou náhody  Odborné časopisy: LNE, Hair & Beauty | Počítač, premietacie plátno, videoprojektortabuľa. | Ochranná bielizeň, dekoratívna kozmetika, sada štetcov na líčenie, dezinfekčné prostriedky. | Internet,  odborné časopisy,  odborné texty. |
| **II. Úprava vlasov** | B. Grohling : Všetko čo viem  o kráse žien  T. Flak : Umění přirozeného  vzhledu  M. Jarošová, M. Dečová :  Odborné kreslenie pre odbor  kaderník  O. Skysľaková : Vlasová  kozmetika  PhDr. A. Olšavská :  Technológia pre uč. odbor  kaderník 1.časť  M.Gejdošová : Krása nemusí  byť vecou náhody  Odborné časopisy: LNE, Hair & Beauty | Počítač, premietacie plátno, videoprojektortabuľa. | Ochranná bielizeň, prípravky na umývanie vlasov a regeneráciu, stylingové prípravky, kadernícke prístroje a zariadenia, pracovné náradie, dezinfekčné prostriedky. | Internet,  odborné časopisy,  odborné texty. |