|  |  |
| --- | --- |
| **Názov predmetu** | **Prax** |
| **Kód predmetu** | S\_32\_PRX\_OAP |
| **Časový rozsah výučby** | 6/6/7/7 |
| **Kód a názov študijného odboru** | 6352 M obchod a podnikanie |
| **Vyučovací jazyk** | slovenský jazyk |

# Charakteristika učebného predmetu

Vyučovací predmet Prax vedie žiakov, aby si osvojili a pracovné zručnosti a návyky, aby získali komunikačné schopnosti, na ktorých budú budovať a budú ich využívať v ďalších odborných predmetoch. Zručnosti, ktoré žiaci získajú v tomto predmete veľmi úzko súvisia so zabezpečovaním chodu podniku z jeho ekonomickej stránky.

Žiaci sa učia porozumieť ekonomickej podstate miezd, daní, zdravotného a  sociálneho poistenia. Obsah vzdelávania učí žiakov porozumeniu organizácii práce na pracovisku. Žiaci získajú vedomosti o zodpovednosti zamestnanca a zodpovednosti zamestnávateľa, o pracovnoprávnych vzťahoch, ktoré im vyplývajú z dodržiavania Zákonníka práce.

Okruh zahŕňa učivo o základných podnikových činnostiach (hlavná činnosť, zásobovanie, investičná činnosť, personálna činnosť, odbytová činnosť - marketing, riadiaca činnosť - manažment).

Žiaci získavajú základné vedomosti o právnej úprave podnikania, o právnych normách, ktoré sa viažu k jednotlivým typom podnikov. Oboznámia sa s postupmi zakladania podnikov, s významom podnikateľského zámeru pre podnikateľa, so štruktúrou, obsahom a spracovaním podnikateľského zámeru.

Predmet vedie žiakov k tomu, aby základné komunikačné spôsobilosti a personálne vzťahy budovali na základe tolerancie.

Metódy, formy a prostriedky vyučovania predmetu prax majú

* stimulovať rozvoj poznávacích schopností žiakov,
* podporovať ich cieľavedomosť, samostatnosť a tvorivosť
* žiak ako aktívny subjekt v procese výučby má možnosť  spolupracovať,
* učiteľ má povinnosť motivovať, povzbudzovať a viesť žiaka k čo najlepším výkonom,
* podporovať jeho aktivity všeobecne, ale aj v oblasti zvýšeného záujmu v rámci učebného odboru.

Hodnotenie žiakov bude založené na kritériách hodnotenia v každom vzdelávacom výstupe. Klasifikácia bude vychádzať z pravidiel hodnotenia tohto školského vzdelávacieho programu. Použijú sa adekvátne metódy a prostriedky hodnotenia.

Výučba bude prebiehať bežnej triede, počítačovej učebni a realizáciou exkurzii.

# Ciele učebného predmetu

Cieľom vyučovacieho predmetu prax v študijnom odbore 6352 6 obchod a podnikanie je naučiť žiakov poznať podstatu a princípy výrobného, obchodného podniku, odbytového podniku, podniku služieb, cestovného ruchu a podnikateľskej činnosti, získať poznatky z  ekonomiky a riadenia podnikovej činnosti a poznať základné spôsoby dosiahnutia podnikateľských cieľov. Žiaci nadobudnú presvedčenie o užitočnosti praktických zručností, že ekonomické myslenie má význam pre ich osobnostný rast nielen z hľadiska konkrétneho praktického obsahu pri ich budúcej práci, ale aj z hľadiska občianskeho života a rodinného života.

# Kľúčové kompetencie

V tomto predmete budeme rozvíjať a skvalitňovať kľúčové kompetencie

* *komunikatívne a sociálno interakčné,*
* *interpersonálne a intrapersonálne,*
* *spôsobilosti tvorivo riešiť problémy,*
* *spôsobilosti využívať informačné technológie,*
* *spôsobilosti byť demokratickým občanom.*

Predmet prax je prostriedkom precvičovania, upevňovania, prehlbovania a systematizácie poznatkov, riešenia kvantitatívnych a kvalitatívnych úloh, úloh komplexného charakteru, ktoré umožňujú spájať a využívať poznatky z viacerých vyučovacích predmetov v rámci medzipredmetových vzťahov. Predmet prax nadväzuje na poznatky získané v predmetoch ekonomika, tovaroznalectvo v prvom ročníku, je previazaný s predmetom občianska náuka, etická výchova, tovaroznalectvo, účtovníctvo, technika obchodu, cestovného ruchu a praktické cvičenia.

# Prehľad výchovných a vzdelávacích stratégií

## *Interpersonálne a intrapersonálne spôsobilosti*

* rozvíjať prácu v kolektíve, v družnej a priateľskej atmosfére,
* osvojiť si pocit zodpovednosti za seba a spoluzodpovednosti za prácu v kolektíve,
* hodnotiť a rešpektovať svoju vlastnú prácu a prácu druhých.

## *Schopnosti riešiť problémy*

* rozpoznávať problémy v priebehu ich vzdelávania využívaním všetkých metód a prostriedkov, ktoré majú v danom okamihu k dispozícii,
* vyjadriť a formulovať (jednoznačne)problém, ktorý sa objaví pri ich vzdelávaní,
* hľadať, navrhovať alebo používať ďalšie metódy, informácie alebo nástroje, ktoré by mohli prispieť k riešeniu daného problému, pokiaľ doteraz používané metódy, informácie a prostriedky neviedli k cieľu,
* posudzovať riešenie daného problému z hľadiska jeho správnosti, jednoznačnosti a efektívnosti a na základe týchto hľadísk prípadne porovnávať aj rôzne riešenia daného problému,
* korigovať nesprávne riešenia problému,
* používať osvojené metódy riešenia matematických problémov aj v iných oblastiach vzdelávania žiakov, pokiaľ sú dané metódy v týchto oblastiach aplikovateľné.

## *Spôsobilosti využívať informačné technológie*

* + získavať informácie v priebehu ich vzdelávania využívaním všetkých metód a prostriedkov, ktoré majú v danom okamihu k dispozícii,
  + zhromažďovať, triediť, posudzovať a využívať informácie, ktoré by mohli prispieť k riešeniu daného problému alebo osvojiť si nové poznatky.

## *Komunikatívne a sociálne interakčné spôsobilosti*

* + sprostredkovať informácie vhodným spôsobom (hovorené slovo, diagram, video) tak, aby každý každému porozumel,
  + správne interpretovať získané fakty, vyvodzovať z nich závery a dôsledky
  + vyjadriť alebo formulovať (jednoznačne) vlastný názor a záver.

## *Spôsobilosť riešiť problémy finančnej oblasti*

* + rozvíjať numerickú a rozpočtovú gramotnosť,
  + vytvárať zásoby nástrojov k riešeniu úloh v praktickom živote,
  + prevádzať rozbor problému v oblasti financií a overovať správnosť jeho riešenia.

# Vzdelávacie výstupy

## *2. ročník*

* vymenovať a rozčleniť nákladové položky
* pomenovať položky kalkulačného vzorca
* podľa zadania vypočítať náklady na 1 ks produktu
* podľa zadania vypočítať a kalkulovať cenu
* poukázať na možnosti zvyšovania zisku, znižovania nákladov
* postup vyčíslenia HV v JÚ, PÚ
* zostaviť Účet ziskov a strát, Výkaz príjmov a výdavkov
* rozčleniť a charakterizovať jednotlivé zložky majetku
* vymenovať spôsoby obstarávania zásob
* podľa zadania vypočítať skladové ceny zásob
* vypočítať zásoby podľa normy, obrátku zásob
* uviesť systém riadenia Z.
* vysvetliť postup pri obstaraní DM
* charakterizovať doklady súvisiace s evidenciou DM
* vyhotoviť inventár. kartu
* charakterizovať odpočtový plán
* vymenovať druhy odpisov
* charakterizovať ÚO a DO
* vypočítať ÚO a DO
* vymenovať náležitosti jednotlivých dokladov
* vysvetliť postup archivácie
* opraviť chybný účtovný zápis
* zaúčtovať jednoduché UO
* uviesť správny UD a vyplniť ho
* poznať odlišnosti SE a AE
* vysvetliť význam správneho výberu dodávky
* poznať náležitosti KZ
* zostaviť jednoduchú KZ
* vysvetliť postup získania živnosti a podmienky prevádzkovania živnosti
* vedieť sa orientovať v živnostenskom zákone

## *3. ročník*

* oboznámiť sa so zásadami bezpečnosti a ochrany zdravia
* poznať organizačný poriadok organizácie
* prevádzkových činností
* poznať pracovný poriadok organizácie
* poznať obsahy pracovných pozícií v prevádzkovej jednotke
* poznať bezpečnostné systémy v prevádzke, spôsoby zabezpečenia škôd, kompetencie vedúceho pracovníka prevádzky
* poznať prácu s technickými zariadeniami v prevádzkovej jednotke
* oboznámiť sa s ponukou organizácie
* pozná charakteristické vlastnosti základného sortimentu ponúkaného
* oboznámiť sa s cenovou politikou organizácie, nákupu organizácie
* oboznámiť sa s cenníkmi predaja organizácie
* poznať komunikačnú politiku firmy
* poznať distribučnú politiku firmy
* oboznámiť sa s katalógmi, ponukovými listami, letákmi organizácie
* poznať mikroprostredie organizácie, konkurenčné ponuky,
* oboznámiť sa s typickým nákupným správaním zákazníkov
* oboznámiť sa s reklamačným poriadkom organizácie
* oboznámiť sa s otázkami personálnych činností
* oboznámiť sa so zásadami komunikácie v organizácii
* oboznámiť sa základnými účtovnými operáciami v organizácii
* spracovať písomnú správu o odbornej praxi, sebahodnotenie, pracovný denník

## *4. ročník*

* oboznámiť sa so zásadami bezpečnosti a ochrany zdravia
* poznať organizačný poriadok organizácie, organizáciu prevádzkových činností
* poznať pracovný poriadok organizácie
* poznať pracovné náplne pracovných pozícii v prevádzkovej jednotke
* poznať bezpečnostné systémy v prevádzke, spôsoby zabezpečenia škôd, kompetencie vedúceho
* pracovníka prevádzky
* poznať prácu s technickými zariadeniami v prevádzkovej jednotke
* oboznámiť sa s ponukou organizácie
* poznať charakteristické vlastnosti základného sortimentu podniku
* oboznámiť sa s cenovou politikou organizácie
* oboznámiť sa s cenníkmi predaja organizácie
* poznať komunikačnú politiku podniku
* poznať distribučnú politiku firmy
* poznať techniky predaja produktov podniku
* oboznámiť sa s katalógmi, ponukovými listami, letákmi organizácie
* poznať mikroprostredie organizácie, marketingový a obchodný systém podniku
* oboznámiť sa s typickým nákupným správaním zákazníkov podniku a spôsobmi jeho
* ovplyvňovania
* oboznámiť sa s reklamačným poriadkom organizácie a riešením reklamácií
* oboznámiť sa s vybranými personálnymi činnosťami na prevádzke podniku
* oboznámiť sa so zásadami komunikácie v organizácii
* oboznámiť sa základnými účtovnými operáciami v organizácii
* spracovať písomnú správu o odbornej praxi, osobné hodnotenie praxe, pracovný denník praxe

# Stratégie vyučovania

Pri vyučovaní sa budú využívať nasledovné metódy a formy vyučovania

|  |  |
| --- | --- |
| **Metódy** | **Formy práce** |
| Informačno – receptívna – výklad  Problémová – problémový výklad, metóda riešenia problémových úloh  Heuristická – metóda heuristického rozhovoru, hry ako metódy  Metóda tvorby diferencovaných úloh | Frontálna a individuálna práca žiakov  Skupinová práca žiakov  Práca s učebnicou a odbornou literatúrou  Práca s aplikačným programom na PC |

# Učebné zdroje

Rudolf Šlosár, Ľudmila Fabanová, Kajetana Hontyová: Podniková ekonomika pre 1. ročník OA, SPN Bratislava, 1998

Miroslava Jakubeková, Soňa Kúrňavová, Eva Hartmannová: Ekonomika pre študijné odbory výrobného a nevýrobného zamerania, SPN Bratislava 2004

Papula, J., Papulová, Manažment pre OA. SPN Bratislava 2006

Orbánová, D., Velichová, Ľ., Podniková ekonomika pre 2. ročník študijného odboru obchodná akadémia. SPN Bratislava, 2007

P. Kotler, G. Amstrong: Marketing, SPN, Bratislava, 1990

Zámečníková, Z., Rajt, Š., Marketing pre OA, SPN Bratislava 2007