|  |  |
| --- | --- |
| **Názov predmetu** | **Dermatológia** |
| **Kód predmetu** | S\_56\_DRT\_KAV |
| **Časový rozsah výučby** | 1/1/1/1 |
| **Kód a názov študijného odboru** | 6425 K kaderník-vizážista |
| **Vyučovací jazyk** | slovenský jazyk |

# Charakteristika učebného predmetu

Obsah učiva je štrukturovaný do tematických celkov (téma a podtémy).

Predmet **dermatológia** dáva žiakom v študijnom odbore 6424 K kaderník-vizážista teoretické základy pre praktickú výučbu a upevňuje ich schopnosti samostatne a rýchlo sa rozhodnúť v rôznych praktických situáciách. Žiaci sa naučia anatómiu a fyziológiu kože, vnútorné a vonkajšie vplyvy, ktoré ovplyvňujú stav kože, učia sa popísať vzhľad kože. Účelom výučby je zoznámiť žiakov s kožou a jej vlastnosťami tak, aby bez rizika mohli začať s praktickou výučbou. Získajú vedomosti o príčinách, príznakoch, prejavoch a spôsobe liečby kožných chorôb, s ktorými sa môžu najčastejšie stretnúť pri vykonávaní kaderníckej a vizážistickej praxe. Súčasťou učiva sú poznatky o rizikách a vedľajších účinkoch látok, ktoré budú pri práci používať. Naučia sa moderné ošetrovacie metódy, získajú potrebné teoretické anatomické a fyziologické poznatky. Osvoja si základy liečby klasickej a alternatívnej a naučia sa najmodernejšie postupy.

Metódy, formy a prostriedky vyučovania dermatológie majú stimulovať rozvoj poznávacích schopností žiačok, podporovať ich cieľavedomosť, samostatnosť a tvorivosť. Uprednostňujeme také stratégie vyučovania, pri ktorých žiačky majú možnosť spolurozhodovať a spolupracovať, učiteľ zase má povinnosť motivovať, povzbudzovať a viesť žiačky k čo najlepším výkonom. Výchovné a vzdelávacie stratégie napomôžu rozvoju a upevňovaniu kľúčových kompetencií žiačok. V tomto predmete budeme rozvíjať a skvalitňovať kľúčové kompetencie tvorivo riešiť problémy a spôsobilosti, využívať informačné technológie. Dôležitou súčasťou teoretického poznávania bude riešenie úloh komplexného charakteru, ktoré umožňujú spájať a využívať poznatky z viacerých častí učiva v rámci medzipredmetových vzťahov.

Pri hodnotení žiačok sa použijú adekvátne metódy a prostriedky hodnotenia.

Výučba bude prebiehať v bežnej triede.

# Ciele učebného predmetu

Cieľom vyučovacieho predmetu je získať poznatky o vykonávaní kvalifikovanej kaderníckej a vizážistickej starostlivosti a o niektorých najčastejšie sa vyskytujúcich kožných ochoreniach, formovať logické myslenie a rozvíjať vedomosti, zručnosti a kľúčové kompetencie využiteľné aj v ďalšom vzdelávaní, v praktickej príprave a občianskom živote. Predmet má dať žiačkam požadovanú teoretickú prípravu na úrovni doby pre dokonalé zvládnutie následných odborných zručností pri dodržiavaní požadovanej kvality služieb a hygienicky bezpečnej a dokonalej práce kaderníka-vizážistu.

# Prehľad výchovných a vzdelávacích stratégií

Vo vyučovacom predmete dermatológia využívame pre utváranie a rozvíjanie nasledujúcich kľúčových kompetencií výchovné a vzdelávacie stratégie, ktoré žiakom umožňujú:

*Schopnosti riešiť problémy*

* rozpoznávať problémy v priebehu ich vzdelávania využívaním všetkých metód a prostriedkov, ktoré majú v danom okamihu k dispozícii (pozorovanie, experimentovanie, grafické prostriedky a pod.),
* vyjadriť alebo jednoznačne formulovať problém, ktorý sa objaví pri ich vzdelávaní,
* hľadať, navrhovať alebo používať ďalšie metódy, informácie alebo nástroje, ktoré by mohli prispieť k riešeniu daného problému, pokiaľ doteraz používané metódy, informácie a prostriedky neviedli k cieľu,
* posudzovať riešenie daného problému z hľadiska jeho správnosti, jednoznačnosti alebo efektívnosti a na základe týchto hľadísk prípadne porovnávať aj rôzne riešenia daného problému,
* korigovať nesprávne riešenia problému,
* používať osvojené metódy riešenia problémov aj v iných oblastiach vzdelávania žiakov, pokiaľ sú dané metódy v týchto oblastiach aplikovateľné.

*Spôsobilosti využívať informačné technológie*

* získavať informácie v priebehu ich odborného vzdelávania využívaním všetkých metód a prostriedkov, ktoré majú v danom okamihu k dispozícii,
* zhromažďovať, triediť, posudzovať a využívať informácie, ktoré by mohli prispieť k riešeniu daného problému alebo osvojiť si nové poznatky.

# Vzdelávacie výstupy

## prvý ročník

**KOZMETIKA A DERMATOLÓGIA**

* definovať predmet dermatológia
* označiť spoločné a rozdielne vlastnosti medzi dermatológiou a kozmetikou

**KOŽA**

* popísať povrch kože a jej hrúbku
* vedieť príčiny zmien farby kože
* opísať stavbu kože
* popísať vlastnosti a štruktúru jednotlivých vrstiev pokožky
* vysvetliť anatómiu a funkciu zamše
* charakterizovať podkožné väzivo a jeho funkciu
* opísať funkciu a význam ciev a nervov v koži
* vedieť miestny popis kože
* objasniť príčiny starnutia kože
* uviesť znaky starnutia kože a prídavných orgánov kože
* ovládať anatómiu a typy vlasov
* vysvetliť funkciu a význam vlasov pre človeka
* popísať anatómiu, funkciu a reguláciu činnosti mazových a potných žliaz
* uviesť druhy potných žliaz
* popísať anatómiu nechtu a rastový cyklus nechtu
* vymenovať všetky funkcie kože
* objasniť, ako sa chráni koža proti mechanickým, chemickým a radiačným vplyvom
* vysvetliť spôsoby ochrany kože proti teplu a chladu
* opísať kožu ako orgán hmatu
* používať pojmy voľné nervové zakončenia a kožné receptory
* vysvetliť význam potu, mazu, keratínu a melanínu pri sekrécii
* opísať zásobnú funkciu kože
* vedieť aké bariéry kladie koža proti prieniku niektorých látok
* vedieť spôsoby vstrebávania látok do kože a jej dýchanie
* vysvetliť význam vstrebávania látok

**VPLYVY PÔSOBIACE NA STAV KOŽE**

* popísať reakciu kože na celý rad mechanických faktorov
* poznať klasifikáciu, prejavy, príčiny a liečbu poškodenia kože termickými vplyvmi
* ovládať zásady prvej pomoci pri prehriatí, obarení, popálení, podchladení a omrzlinách
* opísať prejavy reakcie kože na rôzne chemické faktory prostredia
* ovládať zásady prvej pomoci pri poleptaní kyselinami a zásadami
* vedieť prejavy a liečbu poškodenej kože žiarením a klimatickými vplyvmi
* vysvetliť pôsobenie rôznych mikroorganizmov na kožu a spôsoby ochrany kože
* poznať spôsoby prevencie proti vonkajším vplyvom
* popísať inerváciu kože senzitívnymi a vegetatívnymi nervami
* uviesť prejavy porúch vnímania kože a vegetatívnych nervov
* uviesť prejavy porúch endokrinnej sústavy a zmeny na koži, vlasoch a nechtoch spôsobených nedostatkom alebo nadbytkom hormónov
* vysvetliť vplyv tráviacej sústavy a jej žliaz na stav kože
* opísať poruchy žalúdka, tenkého a hrubého čreva, pečene a pankreasu
* vysvetliť prejavy a príčiny chorôb srdca, tepien a žíl na stav kože
* charakterizovať zmeny na koži spôsobené nedostatočnou činnosťou pľúc a obličiek

## druhý ročník

**PATOGENETICKÝ PODKLAD SYMPTÓMOV KOŽNÝCH** **CHORÔB**

* vedieť rozdiely medzi hypertrofiou, hyperpláziou a atrofiou
* popísať príklady, príčiny a prognózu týchto symptómov
* charakterizovať príčiny a mechanizmus zápalovej reakcie organizmu
* objasniť jednotlivé zložky a príznaky zápalu
* vysvetliť konkrétne príznaky nádorového bujnenia
* vedieť rozdiel medzi benígnym a malígnym nádorom

**PREJAVY KOŽNÝCH CHORÔB**

* ovládať prejavy kožných chorôb znepríjemňujúcich život klienta
* vedieť ako liečiť tieto subjektívne prejavy kože
* popísať tzv. kožnú abecedu, potrebnú pri diagnostike kožných chorôb
* vedieť aké kozmeticky závažné stavy a plošné zmeny zanechávajú kožné ochorenia
* rozlíšiť kožné prejavy podľa veľkosti, tvaru, povrchu, ohraničenia, farby, konzistencie a okolia
* objasniť pojem lokalizácia
* ovládať lokalizáciu prejavov kožných chorôb podľa uloženia na tele z kozmetického hľadiska

**LIEČBA KOŽNÝCH CHORÔB**

* ovládať možnosti, riziká a liečebný efekt vnútornej liečby
* popísať základné formy liekov
* definovať pojmy imunitná odpoveď, hyposenzibilizácia a desenzibilizácia
* vysvetliť liečebný aj diagnostický význam diét
* popísať základné diéty vhodné pre dospelých
* ovládať princípy liečby kožných chorôb - balneoterapiu, klimatoterapiu, talasoterapiu a speleoterapiu
* opísať drobné chirurgické zákroky a používané dermatochirurgické nástroje
* popísať dermabráziu, liposukciu, lipoimplantáciu
* poznať metódy fyzikálnej liečby
* vedieť indikácie a kontraindikácie liečby kožných chorôb UV, IR, RTG žiarením a laserom
* uviesť spôsoby využitia elektroliečby
* rozdeliť kryoterapiu na kryostimuláciu, kryodesquamáciu, kryodeštrukciu
* oboznámiť sa s aplikáciou a prácou pomocou nízkych teplôt
* popísať základné druhy dermatologických vonkajších prípravkov ako púdre, roztoky, suspenzie, emulzie, krémy, gély, masti, vosky a peny

**KOŽNÉ CHOROBY**

**Príčiny kožných chorôb**

* popísať vonkajšie príčiny kožných chorôb
* popísať vnútorné príčiny kožných chorôb
* charakterizovať iné príčiny kožných chorôb

**Parazitné kožné choroby**

* charakterizovať parazity
* poznať predilekčné miesta a spôsoby prenosu parazitných ochorení
* popísať reakciu kože na pôsobenie rôznych druhov parazitov
* zdôvodniť význam osobnej hygieny a hygieny prostredia
* navrhnúť účinné spôsoby liečby
* vedieť uplatniť vedomosti o parazitoch v kozmetickej praxi

**Kožné choroby mazových žliaz**

* rozlíšiť jednotlivé typy akné, ich prejavy na koži a metódy liečby
* zdôvodniť význam spolupráce kozmetičky a dermatológa
* porovnať rozdiely v prejavoch na koži tváre medzi ružienkou a akné
* popísať vhodné spôsoby ošetrenia pleti s teleangiektáziami
* uviesť klasifikáciu dermatitis rosaceiformis
* vysvetliť príčiny, prejavy a liečbu dermatitis rosaceiformis perioralis

## tretí ročník

**KOŽNÉ CHOROBY VYVOLANÉ KOKMI**

* popísať tvar kokov
* roztriediť koky podľa usporiadania
* vysvetliť infekciozitu streptokokov a stafylokokov
* vysvetliť vznik, prejavy a lokalizáciu kožných chorôb vyvolaných kokmi
* zhodnotiť význam vonkajšej a vnútornej antibiotickej liečby
* popísať zásady prevencie

**KOŽNÉ CHOROBY VYVOLANÉ BACILMI**

* porovnať tvar kokov a bacilov
* objasniť infekciozitu bacilov
* vysvetliť pojem zoonóza
* popísať vznik, prejavy a lokalizáciu kožných chorôb vyvolaných bacilmi
* rozlíšiť najčastejšie formy kožnej TBC

**KOŽNÉ CHOROBY VYVOLANÉ VÍRUSMI**

* charakterizovať vírusy
* vysvetliť choroboplodné pôsobenie vírusov
* vysvetliť vznik, popísať klinický obraz, lokalizáciu a liečbu chorôb vyvolaných vírusmi
* ovládať spôsoby prevencie pred pohlavne prenosnými chorobami

**KOŽNÉ CHOROBY VYVOLANÉ HUBAMI**

* charakterizovať mikroskopické huby z hľadiska stavby a spôsobu života
* uviesť vyšetrovacie a diagnostické metódy mykóz
* poznať spôsoby infikovania kože mikroskopickými hubami
* klasifikovať dermatomykózy
* popísať klinický obraz, lokalizáciu a liečbu chorôb vyvolaných hubami
* ovládať hygienicko-epidemiologické formy prevencie mykóz

**KOŽNÉ CHOROBY Z PRECITLIVENOSTI**

* vysvetliť príčiny vzniku a prejavy žihľavky
* rozlíšiť najčastejšie formy žihľavky a urtík
* navrhnúť účinné spôsoby liečby
* poznať príčiny vzniku, rozdelenie, vyšetrovacie metódy a klinický obraz ekzémov
* zhodnotiť význam prevencie
* analyzovať vhodné metódy liečby
* objasniť príčiny vzniku liekových exantémov
* poznať kožné prejavy nežiaducich účinkov liekov napodobujúcich kožné ochorenia

**KOŽNÉ CHOROBY Z POVOLANIA**

* ovládať rozdiely medzi chorobami z povolania, pracovnými úrazmi a pracovnými stigmami
* porovnať kontaktný iritačný a alergický ekzém súvisiaci s profesiou kaderník-vizážista

**CHOROBY Z CIEVNYCH PORÚCH**

* ovládať príčiny, prejavy, liečbu a prevenciu kožných chorôb z porúch tepien a žíl
* objasniť pojem teleangiektázie
* poznať príčiny, prejavy, liečbu a prevenciu kožných chorôb z porúch žíl
* poznať spôsoby diagnostiky a prevencie

## štvrtý ročník

**CHOROBY VLASOV**

* vedieť klasifikáciu, príčiny, prejavy a liečbu chorôb vlasov a ochlpenia tela
* poznať klinický obraz a liečbu alopécií- areata, arteficialis, totalis
* vysvetliť pojmy hirsutizmus a hypertrichóza

**NÉVY**

* definovať névus
* objasniť príčiny vzniku név
* klasifikovať névy
* popísať klinický obraz a spôsoby liečby név a zásady prevencie

**KOŽNÉ NÁDORY**

* vysvetliť konkrétne príznaky nádorového bujnenia
* roztriediť novotvary
* vedieť rozdiely medzi benígnym a malígnym nádorom
* vysvetliť klinický obraz, prognózu, prevenciu a liečbu nádorov kože

**CHOROBY ZO ŠPECIFICKÝCH PRÍČIN**

* vysvetliť príčiny, prejavy, lokalizáciu a liečbu psoriázy
* zdôrazniť význam životosprávy pre psoriatikov

**POHLAVNÉ CHOROBY A ICH PREJAVY NA KOŽI**

* vysvetliť klinický obraz, prevenciu, liečbu a evidenciu chorých na pohlavné choroby
* vedieť ako bojovať proti pohlavne prenosným chorobám

**KOŽNÉ CHOROBY LOKALIZOVANÉ NA TVÁRI**

* porovnať rozdiely v prejavoch na koži tváre medzi ružienkou, akné a dermatitis rosaceiformis
* zopakovať príčiny, liečbu a vhodné spôsoby ošetrenia kožných chorôb mazových žliaz
* zhodnotiť infekciozitu mikroorganizmov
* rozlíšiť vznik, klinický obraz, lokalizáciu a liečbu infekčných kožných ochorení
* poznať spôsoby prevencie
* porovnať choroby z povolania, pracovné úrazy a pracovné stigmy
* zopakovať príčiny, prejavy, liečbu a prevenciu kožných chorôb z porúch tepien a žíl
* vyhodnotiť reakciu kože na pôsobenie rôznych druhov parazitov

# Stratégie vyučovania

|  |  |  |
| --- | --- | --- |
| **Názov tematického celku** | **Stratégia vyučovania** | |
| **Metódy** | **Formy práce** |
| **Prvý ročník**  Kozmetika a dermatológia  Koža  Vplyvy pôsobiace na stav kože | Informačnoreceptívna – výklad  Reproduktívna – rozhovor  Heuristická – rozhovor, riešenie úloh  Expozičná – oboznámenie sa  s učivom  Fixačná – upevnenie vedomostí | Frontálna výučba  Frontálna  a individuálna práca žiakov  Skupinová práca žiakov  Práca s knihou  Práca s počítačom  Demonštrácia a pozorovanie |
| **Druhý ročník**  Patogenetický podklad symptómov kožných chorôb  Prejavy kožných chorôb  Liečba kožných chorôb  Kožné choroby | Informačnoreceptívna – výklad  Reproduktívna – rozhovor  Heuristická – rozhovor, riešenie úloh  Expozičná – oboznámenie sa  s učivom  Fixačná – upevnenie vedomostí | Frontálna výučba  Frontálna  a individuálna práca žiakov  Skupinová práca žiakov  Práca s knihou  Práca s počítačom  Demonštrácia a pozorovanie |
| **Tretí ročník**  Kožné choroby vyvolané kokmi  Kožné choroby vyvolané bacilmi  Kožné choroby vyvolané vírusmi  Kožné choroby vyvolané hubami  Kožné choroby precitlivenosti  Kožné choroby z povolania  Kožné choroby z cievnych porúch | Informačnoreceptívna – výklad  Reproduktívna – rozhovor  Heuristická – rozhovor, riešenie úloh  Expozičná – oboznámenie sa  s učivom  Fixačná – upevnenie vedomostí | Frontálna výučba  Frontálna  a individuálna práca žiakov  Skupinová práca žiakov  Práca s knihou  Práca s počítačom  Demonštrácia a pozorovanie |
| **Štvrtý ročník**  Choroby vlasov  Névy  Kožné nádory  Choroby zo špecifických príčin  Pohlavné choroby a ich prejavy na koži  Kožné choroby lokalizované na tvári | Informačnoreceptívna – výklad  Reproduktívna – rozhovor  Heuristická – rozhovor, riešenie úloh  Expozičná – oboznámenie sa  s učivom  Fixačná – upevnenie vedomostí | Frontálna výučba  Frontálna  a individuálna práca žiakov  Skupinová práca žiakov  Práca s knihou  Práca s počítačom  Demonštrácia a pozorovanie |

# Učebné zdroje

|  |  |  |  |  |
| --- | --- | --- | --- | --- |
| **Názov tematického celku** | **Odborná literatúra** | **Didaktická technika** | **Materiálne výučbové prostriedky** | **Ďalšie zdroje** |
| **Prvý ročník**  Kozmetika a dermatológia  Koža  Vplyvy pôsobiace na stav kože | Mikuš L., Oláh Z.: Dermatológia pre 1. a 2. ročník SOŠ. Poľana. Bratislava 2007  Lidaj J.: Kozmetika a starostlivosť o telo. Príroda. Bratislava 1995  Lidaj J.: Kozmetika a starostlivosť o telo III. Príroda. Bratislava 2000  Rozsívalová V. a kol.: Kosmetika I. Informatorium. Praha 2000  Teplá K. a kol.: Kosmetika III. Informatorium. Praha 2001  Feřteková V. a kol.: Kosmetika v teorii a praxi. Maxdorf. Praha 2005  Rozsívalová V. a kol.: Kosmetika I. Informatorium. Praha 2000  Rozsívalová V., Knoblochová O.: Kosmetika II. Informatorium. Praha 2001  Hojerová J., Boskovičová E.: Kozmetika-zdravie-krása. Plat4M Books, s.r.o. Bratislava 2015  Buchvald J., Buchvald D.: Dermatovenerológia. SAP. Bratislava 2002  Braun-Falco O., Plewing G., Wolff H.: Dermatológia a venerológia. Osveta. Martin 2001 | PC  Projektor  Interaktívna tabuľa  Tabuľa | Obrazový materiál  Model kože  Mikroskop | Internet  Odborná knižnica |
| **Druhý ročník**  Patogenetický podklad symptómov kožných chorôb  Prejavy kožných chorôb  Liečba kožných chorôb  Kožné choroby | Mikuš L., Oláh Z.: Dermatológia pre 1. a 2. ročník SOŠ. Poľana. Bratislava 2007  Mikuš L., Oláh Z.: Dermatológia pre 3. a 4. ročník SOŠ. Poľana. Bratislava 2011  Lidaj J.: Kozmetika a starostlivosť o telo. Príroda. Bratislava 1995  Lidaj J.: Kozmetika a starostlivosť o telo III. Príroda. Bratislava 2000  Hojerová J., Boskovičová E.: Kozmetika-zdravie-krása. Plat4M Books, s.r.o. Bratislava 2015  Buchvald J., Buchvald D.: Dermatovenerológia. SAP. Bratislava 2002  Braun-Falco O., Plewing G., Wolff H.: Dermatológia a venerológia. Osveta. Martin 2001 | PC  Projektor  Interaktívna tabuľa  Tabuľa | Obrazový materiál | Internet  Odborná knižnica |
| **Tretí ročník**  Kožné choroby vyvolané kokmi  Kožné choroby vyvolané bacilmi  Kožné choroby vyvolané vírusmi  Kožné choroby vyvolané hubami  Kožné choroby precitlivenosti  Kožné choroby z povolania  Kožné choroby z cievnych porúch | Mikuš L., Oláh Z.: Dermatológia pre 3. a 4. ročník SOŠ. Poľana. Bratislava 2011  Lidaj J.: Kozmetika a starostlivosť o telo IV. Príroda. Bratislava 2004  Buchvald J., Buchvald D.: Dermatovenerológia. SAP. Bratislava 2002  Braun-Falco O., Plewing G., Wolff H.: Dermatológia a venerológia. Osveta. Martin 2001 | PC  Projektor  Interaktívna tabuľa  Tabuľa | Obrazový materiál | Internet  Odborná knižnica |
| **Štvrtý ročník**  Choroby vlasov  Névy  Kožné nádory  Choroby zo špecifických príčin  Pohlavné choroby a ich prejavy na koži  Kožné choroby lokalizované na tvári | Mikuš L., Oláh Z.: Dermatológia pre 3. a 4. ročník SOŠ. Poľana. Bratislava 2011  Lidaj J.: Kozmetika a starostlivosť o telo IV. Príroda. Bratislava 2004  Buchvald J., Buchvald D.: Dermatovenerológia. SAP. Bratislava 2002  Braun-Falco O., Plewing G., Wolff H.: Dermatológia a venerológia. Osveta. Martin 2001 | PC  Projektor  Interaktívna tabuľa  Tabuľa | Obrazový materiál | Internet  Odborná knižnica |