|  |  |
| --- | --- |
| **Názov predmetu** | **Prístroje a zariadenia** |
| **Kód predmetu** | S\_52\_PAZ |
| **Časový rozsah výučby** | 0/0/1/0 |
| **Kód a názov študijného odboru** | 6425 K kaderník-vizážista |
| **Vyučovací jazyk** | slovenský jazyk |

# Charakteristika učebného predmetu

Obsah výučby vychádza zo vzdelávacej oblasti *„Technologické a technické vzdelávanie“* ŠVP 63, 64 Ekonomika a organizácia, obchod a služby, ktorú sme uplatnili pri tvorbe vyučovacieho predmetu.

Odborný predmet prístroje a zariadenia rozvíja, rozširuje a prehlbuje učivo fyziky základnej školy. Jeho obsah je štruktúrovaný do tematických celkov. Vedomosti a zručnosti, ktoré žiaci získajú pri štúdiu v tomto predmete veľmi úzko súvisia s konštrukciou, obsluhou a údržbou prístrojov a zariadení používaných v kaderníctve a vizážistike.

Učivo sa skladá z poznatkov o naparovacích prístrojoch, prístrojoch na povrchové čistenie pokožky, žiaričoch, polarizovanom svetle a laserovom lúči, galvanizačných prístrojoch, ohrievačoch, masážnej technike, solárnej technike, nových trendoch, vývoji a technike v odbore. Pri výbere učiva sme pristupovali už aj vzhľadom k jeho aplikácii v ďalších odborných predmetoch a s prihliadnutím na vymedzenú týždennú hodinovú dotáciu. Prihliadali sme aj na proporcionalitu a primeranosť učiva podľa schopností žiakov.

Súčasné kadernícke služby čoraz častejšie využívajú techniku, ktorá zefektívňuje a uľahčuje manuálnu prácu kaderníkov a vizážistov. Pomáha v tých častiach, kde manuálne zručnosti nestačia. Zvyšuje účinok a rýchlejšie vstrebávanie kozmetických prostriedkov do pokožky a odstraňuje anomálie pokožky tváre a tela rušiace jej estetický vzhľad. Taktiež poskytujú možnosť rýchlej úpravy vlasov.

Jedná o mechanické zariadenia, prípadne zariadenia využívajúce elektrickú, tepelnú, ako aj svetelnú energiu. Je dôležité, aby kaderníčka dôsledne poznala prístroje, ktoré používa a to tak po stránke technickej, ako aj po stránke funkčnej a s dôrazom na bezpečnosť pri práci.

Predmet prístroje a zariadenia jej tieto informácie poskytuje a naučí ju využívať ich v praxi. Súčasťou predmetu sú technické celky, ktoré pojednávajú aj o optimálnom zariadení pracoviska, pri rešpektovaní platných hygienických predpisov.

Predmet vedie žiakov k tomu, aby základné komunikačné spôsobilosti a personálne vzťahy budovali na základe tolerancie, aby získali a osvojili si teoretické vedomosti a zručnosti v oblasti bezpečnej a hygienickej práce s prístrojmi a zariadeniami.

Úlohou predmetu je oboznámiť žiakov s používanými druhmi energie pri práci v kaderníctve a vizážistike. Vedie žiakov k hospodárnemu využívaniu rôznych druhov energie.

Odborný predmet je medzipredmetovo previazaný s odbornými vyučovacími predmetmi odborný výcvik, technológia a materiály.

Metódy, formy a prostriedky vyučovania prístrojov a zariadení majú stimulovať rozvoj poznávacích schopností žiakov, podporovať ich cieľavedomosť, samostatnosť a tvorivosť. Uprednostňujeme také stratégie vyučovania, pri ktorých žiak ako aktívny subjekt v procese výučby má možnosť spolupracovať, učiteľ zase má povinnosť motivovať a viesť žiaka k čo najlepším výkonom, podporovať jeho aktivity v oblasti zvýšeného záujmu v rámci študijného odboru.

Pri výučbe používame formu výkladu, riadeného rozhovoru, preferujeme prácu s počítačom. Odporúčajú sa aj rôzne odborné časopisy.

Stimulovať poznávacie činnosti žiaka predpokladá uplatňovať vo vyučovaní predmetu prístroje a zariadenia proporcionálne zastúpenie a prepojenie praktického a teoretického poznávania. Výchovné a vzdelávacie stratégie napomôžu rozvoju a upevňovaniu kľúčových kompetencií žiaka.

K významným prvkom vo výchovno-vzdelávacom procese predmetu prístroje a zariadenia patria aj ukážky vybraných druhov prístrojov a zariadení.

Hodnotenie žiakov bude založené na kritériách hodnotenia v každom vzdelávacom výstupe. Klasifikácia bude vychádzať z pravidiel hodnotenia tohto školského vzdelávacieho programu. Použijú sa adekvátne metódy a prostriedky hodnotenia.

Výučba prebieha v bežnej triede.

# Ciele vyučovacieho predmetu

Cieľom vyučovacieho predmetu prístroje zariadenia je poskytnúť žiakom súbor vedomostí a zručností o konštrukcií prístrojov a zariadení a ich používaní v praxi, formovať logické myslenie a rozvíjať vedomosti, zručnosti a kľúčové kompetencie využiteľné aj v ďalšom vzdelávaní a odbornom výcviku.

# Prehľad výchovných a vzdelávacích stratégií

Vo vyučovacom predmete chémia využívame pre utváranie a rozvíjanie nasledujúcich kľúčových kompetencií výchovné a vzdelávacie stratégie, ktoré žiakom umožňujú:

## *Schopnosť riešiť problémy*

* rozpoznávať problémy v priebehu ich vzdelávania využívaním všetkých metód a prostriedkov, ktoré majú v danom okamihu k dispozícii (pozorovanie, degustovanie a pod.),
* vyjadriť alebo formulovať (jednoznačne) problém, ktorý sa objaví pri ich vzdelávaní,
* hľadať, navrhovať alebo používať ďalšie metódy, informácie alebo nástroje, ktoré by mohli prispieť k riešeniu daného problému, pokiaľ doteraz používané metódy, informácie a prostriedky neviedli k cieľu,
* posudzovať riešenie daného problému z hľadiska jeho správnosti, jednoznačnosti alebo efektívnosti a na základe týchto hľadísk prípadne porovnávať aj rôzne riešenia daného problému,
* korigovať nesprávne riešenia problému,
* používať osvojené metódy riešenia problémov aj v iných oblastiach vzdelávania žiakov, pokiaľ sú dané metódy v týchto oblastiach aplikovateľné.

## *Spôsobilosť využívať informačné technológie*

* získavať informácie v priebehu ich odborného vzdelávania využívaním všetkých metód a prostriedkov, ktoré majú v danom okamihu k dispozícii,
* zhromažďovať, triediť, posudzovať a využívať informácie, ktoré by mohli prispieť k riešeniu daného problému alebo osvojiť si nové poznatky.

## *Komunikatívne a sociálne interakčné spôsobilosti*

* + sprostredkovať informácie vhodným spôsobom (hovorené slovo, diagram, video) tak, aby každý každému porozumel,
  + správne interpretovať získané fakty, vyvodzovať z nich závery a dôsledky
  + vyjadriť alebo formulovať (jednoznačne) vlastný názor a záver.

# Vzdelávacie výstupy

* popísať hygienu a bezpečnosť pri práci s prístrojovou technikou
* popísať prístrojovú techniku a jej význam
* rozdeliť prístrojovú techniku
* popísať význam, rozdelenie a použitie kozmetických prístrojov
* popísať zloženie, obsluhu a údržbu prístrojov
* praktické ukážky a cvičenia

# Stratégie vyučovania

Pri vyučovaní sa budú využívať nasledovné metódy a formy vyučovania

|  |  |
| --- | --- |
| **Metódy** | **Formy práce** |
| Informačno – receptívna – výklad  Problémová – problémový výklad, metóda riešenia problémových úloh  Heuristická – metóda heuristického rozhovoru, hry ako metódy  Metóda tvorby diferencovaných úloh | Frontálna a individuálna práca žiakov  Skupinová práca žiakov  Práca s učebnicou a odbornou literatúrou  Práca s internetom |

# Učebné zdroje

* odborné časopisy
* internetové stránky
* YouTube videá
* kozmetické a kadernícke prístroje